1.- GURE DATUAK\nWebgune hau SOCIEDAD MIXTA MERCADO SAN MARTIN S.A. sozietateak kudeatzen du. Helbidea: Miramar kalea, 2. behea, Donostia (Gipuzkoa). Gipuzkoako Merkataritza Erregistroan inskribatuta dago, SS-22275 orrian, 2024. liburukian, 69. folioan, 1. Inskripzioan. IFZ: A-20808150.\n2.- INFORMAZIOA ETA KONTRATATU AURREKO ADIERAZPENAK\nSAN MARTIN MERKATU-E elikagaien onlineko salmenta-agregatzaile bat da. Webgune honetan hainbat produktu eskaintzen dira, erabiltzaileek, adierazitako baldintzetan, eros ditzaketenak. Erosketa erregistratzen edo formalizatzen denean erabiltzailea bezero bihurtzen da.\nBezeroak bere borondatez emango ditu bere datu pertsonalak eta harremanetarako datuak, bai eta eskatutako zerbitzuak kudeatzeko, eskaerak izapidetzeko, erosketak bidaltzeko, bezeroari arreta emateko edo ordainketa-transakzioak egiteko ezinbestekoa den beste edozein datu ere. Nolanahi ere, bezeroa da emandako datuen egiazkotasunaren erantzule.\nProduktu horiek San Martin merkatuko handizkariek eskaintzen dituzte (San Martin Merkatuko errentariak, baserritarrak barne). San Martin merkatu tradizionalaren barruan elikadura-negozio bat dute, webguneari atxikita, eta SAN MARTIN MERKATU-E (Sociedad Mixta de Mercado San Martín S.A.) enpresarekin kontratu-harremana dute.\nErosketa bat egitean, bezeroak baimena ematen du lotura izateko online erosteko baldintza eta zehaztapen hauekin, baita www.sanmartinmerkatue.com webgunean eskuragarri dauden lege-oharrarekin, pribatutasun-politikarekin eta cookieei buruzko politikarekin ere.\nSAN MARTIN MERKATU-Ek online erosteko baldintza eta zehaztapen hauek irakurtzea gomendatzen dio bezeroari erosketa egiteko unean. Izan ere, aplikagarriak izango dira une bakoitzean eskuragarri daudenak, eta horiek onartzea kontrataziorako aldez aurreko eta ezinbesteko urratsa izango da beti.\nErosketa egitean, bezeroak adierazten du adinez nagusia dela eta kontratuak egiteko beharrezko eta behar besteko gaitasun legala eta jarduteko gaitasuna duela.\nOnline erosteko baldintzen eta zehaztapenen barruan sartzen da produktuak, prezioa, ordua, data, entrega-helbidea eta erosketa-txartela (edo salmenta-agiria) zehazten dituen erosketa-agindua.\nErosketa ordenagailu, tablet edo smartphone bidez egin daiteke.\nErosketa bezeroaren aukerako hizkuntzan formalizatu ahal izango da, gaztelaniaz edo euskaraz.\nSAN MARTIN MERKATU-E online salmenta-plataforma bat da, eta, beraz, erosketa eta komunikazio prozesu guztiak bide horretatik egin behar dira beti. Hala ere, SAN MARTIN MERKATU-Ek gorabeheren arretarako zerbitzua jartzen du bezeroaren eskura asteartetik larunbatera, 8:00etatik 16:00etara, 843 931033 telefono-zenbakia usatuta edota merkatue@sanmartinmerkatua.com helbide elektronikoaren bidez.\n3.- EREMU GEOGRAFIKOA\nWebgune honetan eskaintzen diren produktuak bidaltzeari gagozkiola, Donostia udalerriaren barneko bidalketak bakarrik onartzen dira.\n4.- AKATSAK ZUZENTZEKO BALIABIDE TEKNIKOAK\nErosketa-prozesua amaitu bitartean edo amaitu ondoren akats teknikoren bat antzemanez gero, bezeroak gorabeheren arretarako zerbitzuarekin jarri ahal izango du harremanetan asteartetik larunbatera, 8:00etatik 16:00etara, 843 931033 telefono-zenbakiaren bidez edota merkatue@sanmartinmerkatua.com helbide elektronikoaren bidez.\n5.- EROSKETA PROZESUA\nBezeroak SAN MARTIN MERKATU-En eguneko 24 orduetan egin ahal izango ditu erosketak, baina zerbitzuaren ordutegia asteartetik larunbatera da, 8:00etatik 16:00etara. Erosketak gehienez ere egun bat lehenago egin ahalko dira.\nErosketa egin aurretik, bezeroak urrats hauek eman beharko ditu:\n- Webgunean erregistratzea eta zerbitzua emateko eskatzen diren datu pertsonalak betetzea. Datuen tratamenduari buruzko informazio gehiago nahi izanez gero, kontsultatu pribatutasun-politika.\n- Produktuen eta prezioen deskribapena irakurtzea eta ulertzea, webgune honetan agertzen den moduan. Produktu horiek handizkarien edo/eta produktuen familien eta azpifamilien arabera ordenatuko dira. Zalantzarik izanez gero produktu baten ezaugarriei, eskuragarritasunari edo prestaketari buruz, bezeroak handizkariaren zuzeneko telefono-zenbakia izango du eskuragarri kontsulta egiteko. Garrantzitsua da nabarmentzea komunikazio informatibo hutsa izan behar dela, eta bezeroak plataforman egin beharko duela erosketa. Handizkariari inola ere ezingo dio eskaera aldatzeko eskatu telefono bidez.\n- Bezeroak hainbat produkturen erakusleihotik aukeratutako produktuak gehitu ahal izango ditu saskira, «erosi» klikatuz, eta ondoren, erosi nahi duen produktuaren pisu-unitateak edo kopurua gehituz. Bestela, produktu batean klik egin, eta horrela, produktu horren beste leiho bat irekiko da; bertan, bezeroak produktuaren pisu-unitateak edo kopurua aukeratzeko aukera izango du, gero «erosi» klikatuz. Menu zabalgarri batean, bezeroak nolabaiteko manipulazioa behar duten produktuak prestatzeko modua hautatu ahal izango du (adibidez: harategiko eta arrandegiko produktuak).\nAukeraketa egin ondoren, bezeroak hautatutako produktuak eta horien azken prezioa ikusi ahal izango ditu erosketa-saskian, eta horiek San Martin merkatuko handizkarien arabera banatuta azalduko dira. Azken laburpen horretan, bezeroak argibide orokorrak gehitu ahal izango ditu handizkarientzat.\nEskaeraren laburpen-koadroan, erosketaren laburpen bat ikusi ahal izango duzu, honako hauek barne: zure eskaeraren artikulu kopurua (edo horien pisua) eta zenbatekoa, azken zenbatekoaren BEZa banakatuta. Ondoren, promozio-kode bat sartzeko aukera izango duzu, eta horrek ordaindu beharreko zenbatekoa aldaraziko du, 7.- PREZIOA ETA ORDAINKETA atalean azaltzen den bezala.\nPisura zerbitzatzen diren produktuetan, erosketa tiketeko prezioa apur bat desberdina izan daiteke erosketa aginduarekin alderatuta, hornitutako produktuaren benetako pisuaren arabera. Laburpen-koadroan adierazten den bezala: «Eskaera honek pisura saltzen diren produktuak ditu. Azken prezioa prestakinaren pisu zehatzaren araberakoa izango da».\nInformazio gehiago izateko, begiratu 7.- PREZIOA ETA ORDAINKETA baldintza.\nHalaber, bezeroak, eskaeraren laburpen-koadrotik, aukeratutako produktuei zer tratamendu ematea nahi duen aukeratu ahal izango du, produkturik eskura ez badago, 6.- PRODUKTUEI BURUZKO INFORMAZIOA baldintzan adierazten den bezala.\nAdos egonez gero, bezeroak erosketa amaitu ahal izango du, «ordaindu» botoiari emanda. Ondoren, fakturazio- eta entrega-datuak berretsi ahal izango ditu.\nOndoren, bezeroak entregatzeko metodoa aukeratu beharko du: San Martin merkatuko hoztutako kutxatila batean jasotzea, edo etxean jasotzea. Azken kasu horretan, bezeroak honako ordu-tarte hauen artean aukeratu beharko du:\nInformazio gehiago izateko, begiratu 9.- ENTREGATZEA baldintza.\nBezeroak entrega errazteko beste edozein argibide eman ahal izango du, eta «jarraitu» botoian klik egin beharko du.\nBezeroak erosketa ordainduko du, eskura dituen ordainbideak erabiliz. Informazio gehiago izateko, begiratu 7.- PREZIOA ETA ORDAINKETA baldintza.\nKontrataziorako ezinbesteko aurretiazko urrats gisa, bezeroak baldintza hauek onartu beharko ditu.\nOrdaindu ondoren, bezeroak berehala jasoko du eskaera berresteko mezu elektroniko bat, alegia, egin duen erosketa agindua. Gainera, helbide elektroniko horrek esteka bat izango du baldintza eta zehaztapen hauetan eta pribatutasun-politikan sartzeko.\nErosketa agindu horrek SAN MARTIN MERKATU-E sisteman eskaeraren prozesua hasten du. Une horretatik aurrera, eskaeran edozein aldaketa edo ezeztatze egiteko, 14.- EZEZTATZEA ETA ITZULTZEA baldintza bete beharko da.\nEskaera prestatu ondoren, eta hura bidaltzeko prest dagoenean, bezeroak mezu elektroniko bat jasoko du, hau da, erosketa baieztatzeko tiketa, eskaeraren xehetasunekin eta erosketaren behin betiko zenbatekoarekin.\nErosketa baieztatzeko tiketa duen helbide elektronikoa beharrezkoa da 14.- EZEZTATZEA ETA ITZULTZEA baldintzaren arabera egiten den edozein aldaketa edo itzulketatarako.\nBezeroak erosketaren faktura nahi badu, merkatue@sanmartinmerkatua.com helbidera mezu elektroniko bat bidaliz eskatu beharko du. SAN MARTIN MERKATU-E arduratuko da erosketaren faktura indibidualak eskatzeaz merkatuko handizkariei eta entregaren zerbitzu gehigarrien hornitzaileei.\n6.- PRODUKTUEI BURUZKO INFORMAZIOA\nOnline katalogoko produktuei buruzko informazio guztia merkatuko handizkariek emandakoa da: edukia eta deskribapena, salmenta- eta/edo eskaintza-prezioa, produktu kantitatea, prestatzeko modua, nutrizioari eta alergiei buruzko informazioa, bai eta orain edo etorkizunean garrantzitsuak diren beste edozein informazio ere. Webgune hau ez da edukien, irudien eta onlineko katalogoan argitaratutako beste edozein informazioren erantzule.\nProduktuak ontziratzeko erabiltzen diren poltsak eta paketeak handizkariek ematen dituzte eskaerak prestatzean.\nSAN MARTIN MERKATU-Ek produktuen erabilgarritasunari buruzko informazio eguneratua erakutsiko du webgunean.\nHala eta guztiz ere, SAN MARTIN MERKATU-Ek eskuragarritasuna egiaztatu arren, baliteke produktu hori osorik edo zati batean agortu izana. Beraz, erosketa egitean, bezeroak nahi duen tratamendua aukeratu ahal izango du eskuragarri dituenen artean, horretarako menu zabalgarriaren bidez:\n- Telefonoz kontaktatua izatea produktua ordezteko aukera kontsultatzeko; aukeratu «Bai, kontaktatu ordezteko», edo\n- produktua ez sartzea eskaeran (ezta ordezkoa ere); aukeratu «Ez, ezabatu produktua eskaeratik».\nBaldin eta SAN MARTIN MERKATU-Ek ezin badu bezeroarekin harremanetan jarri, bezeroak harremanetan jartzea aukeratu badu ere, produktu hori eskaritik kenduko da eta produktuaren prezioa eskaeraren azken zenbatekotik deskontatuko da.\nSAN MARTIN MERKATU-Ek produktuen eta postuen salmenta aldi baterako edo behin betiko eteteko edo bertan behera uzteko eskubidea du.\n7.- PREZIOA ETA ORDAINKETA\nWebgunean agertzen diren produktuen prezioek BEZa barne hartzen dute eta egungoak dira une oro. SAN MARTIN MERKATU-Ek produktuen prezioak bere kabuz aldatzeko eskubidea izango du, edozein unetan eta aldez aurretik jakinarazi gabe.\nProduktuen prezioek ez dituzte zerbitzuen gastuak barne hartzen, horiek guztizko zenbatekoari gehituko baitzaizkio ordainketa egin aurretik.\nErosketa aginduan, erosketaren guztizkoaren BEZa banakatuta agertuko da, baita zerbitzuen gastuen kostua ere.\nErosketaren baieztapena erosketa tiketarekin (edo salmenta-agiriarekin) ordaindu ondoren jasotako helbide elektronikoa da. Kontsultatu 5.- EROSKETA-PROZESUA baldintza.\nSAN MARTIN MERKATU-Ek erosketa egin zen eguneko prezioa bermatzen dio bezeroari, entrega egiten den eguna edozein dela ere, bezeroak eskaerak egiteko uneko eskaintza guztiak aprobetxatu ahal ditzan, eta eskaintza horiek galdu ez ditzan, entregatzeko unean indarrean ez badaude.\nBestalde, produktuen prezioa kilogramoko prezioaren araberakoa bada, azken prezioa hornitutako produktuaren benetako pisuaren araberakoa izango da. Horregatik, baliteke erosketaren prezioa eta eskaeraren zenbatekoa desberdinak izatea, entregan pisu aldakorreko produktuak daudelako.\nOrdaintzeko modua kreditu- edo zordunketa-txartela da.\nEzinezkoa da produktuen erosketa eta zerbitzua aurreikusitakoa ez den beste modu batean ordaintzea. Ezin zaio handizkariari zuzenean ordaindu, ezta banatzaileari ere entregatzeko unean.\nOrdainketa egiteko, bezeroak ordaintzeko aukeratutako txartelaren datuak sartu beharko ditu, eta «baimendu ordainketa» botoiari ematean, kreditu-txartela berea dela edo haren erabiltzaile legitimoa dela baieztatuko du.\nSAN MARTIN MERKATU-E ez da bezeroak erosketa egiteko unean sartutako datuen egiazkotasunik ezaren erantzule, ezta, bereziki, bezeroak ordainbideak legez kanpo erabiltzeagatik hirugarrenei eragindako kalteen erantzule ere.\nSAN MARTIN MERKATU-Ek webgunetan honetako transakzioen segurtasuna bermatzen duten hirugarren enpresak kontratatu ditu.\nKreditu-txartelek erakunde jaulkitzailearen egiaztapenak eta baimenak beharko dituzte. Erakunde horrek ordainketa baimentzen ez badu, SAN MARTIN MERKATU-E ez da inolako atzerapen edo entregarik ezaren erantzule egingo.\nOnline erosteko eskaintzen diren zerbitzuen kostuak, hautatutako zerbitzuaren arabera:\n- Hoztutako kutxatiletan jasotzea: HIRU EURO (3 €)\n- Etxean jasotzea: SEI EURO (6 €)\nPrezio horiek kasu guztietan aplikatuko dira, promozio berezietan izan ezik.\nNolanahi ere, erosketa egin aurretik, online eskainitako zerbitzuen kostuen berri emango zaio bezeroari.\nErosketa egitean, bezeroak entregatzeko data eta ordu-tartea aukeratu beharko ditu, EROSKETA PROZESUA atalean adierazten den bezala. Ordaindu ondoren, bezeroak erosketa agindua jasoko du, erositako produktuak eta entregatzeko aukeratutako eguna eta ordua barne.\nSAN MARTIN MERKATU-E enpresak ez du bere gain hartzen produktuen egoeraren ardura, baldin eta entrega ezin bada egin bezeroak hautatutako tartean, SAN MARTIN MERKATU-E enpresarekin zerikusirik ez duten arrazoiengatik.\nSAN MARTIN MERKATU-Eri egozgarria den arrazoiren batengatik ezin bada entrega egin bezeroarekin adostutako datan eta ordu-tartean, SAN MARTIN MERKATU-E bezeroarekin harremanetan jarriko da eskaera entregatzeko data eta ordu berri bat adosteko, eta bitartean San Martin merkatuko instalazioetan gordeko du, hoztutako gune batean. Entrega berrirako, erosketan aukeratutako entrega-bidea edo SAN MARTIN MERKATU-E zerbitzuan aurreikusitako ordezko bat eskainiko zaio bezeroari, kostu gehigarririk gabe. Bezeroak eskaera bertan behera utzi nahi badu, hori ere egin ahal izango du.\nBezeroak entregatzeko lekua eta/edo aukeratutako data eta ordua aldatzen baditu eta/edo aukeratutako lekuan, orduan eta egunean ez badago,\nØ SAN MARTIN MERKATU-E bezeroarekin harremanetan jarriko da telefonoz bi aukera hauetako bat adosteko: i) eskaera beste leku eta/edo ordu batean entregatzea, ahal den heinean, banaketan dauden eskaeren arabera, edo ii) San Martin merkatuko instalazioetan jasotzea.\nKasu horietan, SAN MARTIN MERKATU-Ek ez du bermatzen entrega berri bat aldatu eta/edo egin dezakeenik, eta ez da itzuliko eskaeraren prezioa, ezta entrega-zerbitzuaren kostua ere.\n- Banaketa abian denean entrega berri bat hitzartzen bada, eta etxez etxeko bidalketa berri bat eskatzen bada, bezeroak bere gain hartu beharko ditu bidalketa berriaren kostuak.\n- Bezeroak San Martin merkatuko instalazioetan jasotzea aukeratzen badu, egun berean edo hurrengo egunean egin beharko da, eta entrega-zerbitzuaren kostua ez zaio itzuliko.\nØ Ezin bada bezeroarekin harremanetan jarri SAN MARTIN MERKATU-Ek egindako azken telefono-deitik ordubeteko epean, bezeroak egunean bertan edo hurrengo egunean jaso ahal izango du erosketa San Martin merkatuan, adierazitako bilketa-puntuan, eta ez du eskubiderik izango entrega-zerbitzuaren kostua itzultzeko.\nSan MARTIN MERKATU-Ek ez du entregarik egingo posta-kutxetan eta leku publikoetan.\n10.- SAN MARTIN MERKATU-E PLATAFORMAREN BETEBEHARRAK\n- Erosketa hitzartutako data eta tarteetan entregatzea, erosketa aginduan jasotakoaren arabera.\nAurrekoa, SAN MARTIN MERKATU-E enpresarekin zerikusirik ez duten inguruabarrak edo hitzartutako baldintzetan zerbitzu horiek ematea eragozten duen ezinbesteko egoerak izan ezik. Horrek ez du ekarriko SAN MARTIN MERKATU-E enpresak kontratua ez betetzea.\n- SAN MARTIN MERKATU-E onlineko erosketa-kanal honen bidez zuzenean kontratatutako erosketa-zerbitzuei baino ez die erantzungo, eta inola ere ez handizkariekin zuzenean egindako erosketei.\n- SAN MARTIN MERKATU-E ez da adingabeei edari alkoholdunen balizko iruzurrezko salmentaren erantzule.\n11.- BEZEROAREN BETEBEHARRAK\n- Kontratazioaren unean erosketaren prezioa ordaintzea, baita behin betiko doikuntzaren unean pisura zerbitzatzen diren produktuak erostearen ondoriozko aldaketa posiblea ere, hitzartutako prezioen arabera eta onartutako ordainbideen bidez.\n- Entrega egin behar den etxebizitzan egotea adostutako egunean eta ordutegian. Baldin eta, eskaera egin ondoren, bezeroak entregatzeko pertsona edo lekua aldatzen badu, SMMSMk ez du erantzukizunik izango salgaiak bezeroak adierazitako pertsonari edo tokian entregatzen zaionetik galera osoa edo partziala eta narriadura gertatuz gero.\n- Emandako datuak egiazkoak eta zehatzak izatea. Datuak zuzentzea funtsezkoa da zerbitzua emateko; horregatik, erosketa aginduan agertzen diren datuak (izen-abizenak, telefonoak, helbide osoa, zerbitzuaren data eta ordua) zuzenak direla adierazi eta bermatzen du bezeroak.\n- Adinez nagusia izatea, produktu alkoholikoak erosten direnean.\n12.- PRODUKTUEN ALERGENOEI BURUZKO INFORMAZIOA\nSAN MARTIN MERKATU-E enpresak eta handizkariek ez dute beren gain hartzen norbaitek gure plataforman jasotako elikagairen bati sentikortasuna edo alergia izatearen erantzukizuna.\nProduktu freskoen kasuan, bezeroa arduratzen da alergia dien produktuak saihesteaz.\nOntziratutako produktuen kasuan, bezeroaren ardura da fabrikatzaile eta hornitzaileek etiketetan adierazitako osagaiak berrikustea, zehazteko ea zer produktuk ez dituzten alergeno jakin batzuk. Hornitzaileek beren produktuen osagaiak edo horiek prestatzeko modua alda dezakete; beraz, SAN MARTIN MERKATU-Ek gomendatzen dio bezeroari produktuen etiketa beti berrikustea, produktua bere nutrizio-mugekin bateragarria dela ziurtatzeko.\n13.- PRIBATUTASUN-POLITIKA ETA DATUEN BABESARI BURUZKO POLITIKA\nDatu Pertsonalak Babesteko araudia betetzeari buruzko informazioa pribatutasun-politikan eta cookieei buruzko politikan dago zehaztuta.\n14.- EZEZTATZEA ETA ITZULTZEA\nBezeroak erosketa-agindua jasotzen duen unetik aurrera, SAN MARTIN MERKATU-Ek bezeroaren aldetik sinatutzat jotzen du erosketa-prozesua, eta:\n- Ez du erosketa-ezeztatzerik onartuko.\n- Kontsumitzaileen Defentsarako 1/2007 Legegintzako Errege Dekretuaren 103 artikuluko d) eta e) ataletan xedatutakoaren arabera, atzera egiteko eskubidea ez da aplikatuko elikagaiak erostean; izan ere, elikagaien izaera, kalitatea eta/edo konposizioa kontuan hartuta, azkar hondatu edo iraungitzeko arriskua dute eta/edo osasun- edo higiene-arrazoiengatik ezin dira itzuli.\n- Itzultzeei dagokienez: bezeroak uste badu produktua entregatzeko unean ez dela eskatutakoa, akastuna edo okerra delako, SAN MARTIN MERKATU-Erekin harremanetan jarri beharko du berehala, 843 93 10 33 telefono bidez edo merkatue@sanmartinmerkatua.com helbide elektroniko bidez, eta produktuaren, kaltearen edo gorabeheraren datuak eman beharko ditu, baita erosketa-tiketa erakutsi ere. Horrez gain, produktuaren argazkiak bidaltzea gomendatzen da.\nProduktu galkorren kasuan, entregaren egunean bertan eskatu beharko da itzultzea. Besterik adostu ezean, bezeroak erosketaren hasieran aukeratutako bitartekoa izango da itzultzeko modua.\nSAN MARTIN MERKATU-Ek arretaz aztertuko du itzulitako produktua, eta telefonoz edo bezeroak emandako e-mailez jakinaraziko du, arrazoizko epe baten barruan, hala badagokio, SAN MARTIN MERKATU-Ek aukeratuta, produktua ordeztea edo dirua itzultzea. Diru-itzulketa edo artikuluaren ordezpena lehenbailehen gauzatuko da, eta erosketa ordaintzeko erabili zen ordainketa-bide bera erabiliko da.\nBaldintza eta zehaztapen hauetan berariaz besterik xedatzen ez bada, SAN MARTIN MERKATU-Ek webgunean erositako edozein produkturi dagokionez duen erantzukizuna produktu horren erosketa-prezioari mugatuko zaio soilik.\nSAN MARTIN MERKATU-Ek produktu mota bakoitzerako indarrean dagoen legediak ezarritako produktuen gaineko bermeak eskaintzen dizkio kontsumitzaile-izaera duen bezeroari.\nProduktuak eskatutakoak direla kontsideratuko da, baldin eta\n(i) Webguneko deskribapenaren araberakoak badira, eta webgunean aurkeztu ditugun ezaugarriak badituzte. Produktuen argazkiei dagokienez, SAN MARTIN MERKATU-Ek adierazten du katalogoko argazkiak direla (produktua identifikatzeko argazkiak) eta gerta litekeela bezeroari azkenean emandako produktuen desberdinak izatea.\n(ii) Mota horretako produktuei emandako erabilera arrunterako egokiak badira.\nBezeroak uste badu produktuetako bat ez dela eskainitakoa, SAN MARTIN MERKATU-E enpresari jakinarazi beharko dio, 14.- EZEZTATZEA ETA ITZULTZEA klausulan zehaztutako prozeduraren arabera.\n17.- DEUSEZTASUN PARTZIALA\nBaldintza hauetakoren bat deusez eta indargabe kalifikatuz gero agintari eskudunaren ebazpen irmo baten bidez, gainerako zehaztapen eta baldintzak indarrean egongo dira, deuseztasun partzial horrek haietan eraginik ez duenez.\n18.- BALDINTZAK ETA ZAHAZTAPENAK ALDATZEA\nSAN MARTIN MERKATU-Ek beretzat gordetzen du baldintzak eta zehaztapenak edozein unetan aldatzeko ahalmena, aldez aurretik abisatu gabe, eta edozein transakzio elektroniko formalizatzeko unean webgune honetan argitaratutako salmenta-baldintza orokorrak indarrean egongo dira.\nEgindako aldaketak ez dira atzeraeraginezkoak izango.\n19.- LEGERIA APLIKAGARRIA. JURISDIKZIOAREN ERAGINPEAN EGOTEA\nKontratu hau webguneei buruzko Espainiako legediaren arabera erregulatuko da, interpretazio, baliozkotasun eta exekuzioari dagokienez.\nBaldintza eta zehaztapen hauei buruzko edozein gatazka ebazteko, Donostiako epaitegi eta auzitegien mende jartzea erabaki dute alderdiek, eskubidea izan dezaketen beste edozein foru edo jurisdikziori uko eginez.


Herri Ondarea :: Sanisidroak Zamudion\nElegir un temaNourishmentDrinksAnecdotesImprovized verse singingFarmhouseFamilyRelationship between spousesLivestock farmingFarm animalsWorking animalsShoeingBlacksmithsBlacksmithsMillsBlacksmithingIndustryFactoriesIndustryTransportLocal informationBuildingsServicesChildren's gamesPopular literatureHome furnishingsHome furnishingsProtection ritualsMusicLocal bandMusicNatureCalendarHuman beingsValues and beliefsInformants' opinionsCourtship and marriageShepherdingShepherdingFishingVesselFish preservationFishesFisherfolkPoliticsReligion and cultToponymyNeighbourhoodsRoadsBuildingsGeographical entitiesGeographical entitiesRiversBasque diasporaNeighbourhoodBrotherhoodsCommon landNeighbourhoods and neighbourliness\nSan Isidro eguna Zamudion lehenago ospatzen zan, Derion baino. Derion gero eleiza barria egin eben eta San Isidro izena ipini eutsien; osterantzean, orduan Derion ez zan San Isidro ospatzen. Kooperatibea Zamudioko lurretan dago, eta sozioak Zamudiokoak eta Deriokoak dira, bietakoak, eta mezea Zamudion egiten zan beti. Gero, Derion egin eben eleiza barriari San Isidro izena ipini eutsien, eta orduan hasi ziran jaia egiten.\nZamudion mezea egiten zan beti, eta kooperatibatik bandereagaz etorten ziran mezara oinez txistulari eta bolandera-hots artean. Mezeak urten eta gero, osterabe, kooperatibara joaten ziran baserritarrak bazkaltzen. Juntakoek preparetan eben bazkaria.


Gipuzkoako LGTBI+ jendartearen kolektiboaren inguruko diagnosi-txostena\nGipuzkoako Foru Aldundia eta Gehitu Elkartea, Gipuzkoan bizi diren, LGTBI+ pertsonen errealitatea aztertzen duen diagnosi bat egiten aritu dira. Orain publiko egin da diagonosi hori. Azterlanak ikuspegi aniztun, feminista eta intersekzional bat izan du, eta hauek hartu ditu oinarritzat: 275 pertsonako lagin bat, zeintzuek galde-sorta elektroniko bati erantzun baitzioten; 20 elkarrizketa, Euskadiko era askotako erakundeetako profesionalei eta adituri eginak; eta …\nCAFeko Enpresa Batzordeko kideok Euskal Herriko Mugimendu Feministak egindako deialdiarekin bat egiten dugu. Emakumeek, lesbianek, transek, migratutakoek gure aniztasun osoan PLANTO EGINGO DUGU! Eta martxoaren 8an greba feministarako deialdia zabalduko dugu EZETZ esateko, nahikoa dela, hitz jario ustelekin eta ekintzen eskasiarekin nekatuta gaudela, diskurtso hutsalak ez zaizkigula jadanik balio: Hortaz, martxoaren 8an grebarako deialdia zabalduko dugu, lan, ikasketa, zaintza eta …\nOrain da momentua Berdintasun Plana garatzeko\nBeasainen eta Irunen sartu diren 160 langile berrietatik 7 baino ez dira emakumeak. Aukera-berdintasunari buruzko hitzarmeneko 18. artikuluak argi eta garbi adierazten du emakumeak enplegura sartzeko errazteko borondatea. Jasotzen duenaren arabera, emakumeen kontratazio berriak, eta hautagaien kopuruak posible egiten badu, gutxienez % 25 izan daitezke, eta halaber, ofizioko lanbideetan (hau da, tailerrean) ratioa hobetzeko borondatea erakusten du. Jakitun izanda …


Isabel Morgan (1911-1996) polioaren txertoaren bidean, lehen urratsak eman zituen birologoa - Zientzia Kaiera\nZaila da norberak ezagutzen ez duenaren kontra egitea. Gatazka hori are neketsuagoa da gizateriaren osasuna modu larrian kaltetzen ari den epidemiari buru egin behar bazaio. XX. mendean, birus batek hondamendia eragin zuen, eta ez zegoen ia informaziorik haren inguruan. Gaixotasuna etxe guztietan sartu zen, familiek ez zuten besterik buruan; beldurrak eraginda, zurrumurrua ahopeka transmititzen hasia zen. Jakina zen poliomielitisak (polio ere deitua), aldi baterako paralisia edo paralisi iraunkorra eragiten zuela haurrengan, eta, batzuetan, baita heriotza ere. Birusa gorputzean sartu eta odol-fluxuaren bidez, nerbio-sisteman sartzen zen. Bada, zer zen hura? Eta nork geldiarazi zezakeen?\n1. irudia: Isabel Morgan birologoa. (Argazkia: Wikipedia)\nGuztiok gai gara imajinatzeko egoera hori Daniel Defoeren Diario del año de la peste eleberriari esker. Bertan, zurrumurruak eta ezjakintasuna nagusi dira, eta horiek nahasmena eta izua sortu ohi dute. Esaterako, narratzaileak kontatzen du behin emakume batek, elizan, jendez betetako banku batean eserita zegoela, usain txarra nabaritu zuela. Izurria banku jakin hartan zegoela ondorioztatu zuen, eta ondoan zegoenari bere teoria azaldu zion. Ondoren, zutitu eta alde egin zuen emakumeak. Jakina, zurrumurruak aise bete zituen elizako zoko-moko guztiak. Denak irten ziren elizatik jakin gabe zer demontre zen eliza horretan zegoen gauza kaltegarria.\nPoliomielitisaren kasuan, zurrumurru horiek isilarazteko, birusaren jatorria eta garapena ezagutzeko, eta, modu berean, epidemia hori desagerrarazteko, ikertzaile talde askok oso gogor lan egin zuten txerto antipoliomielitikoa aurkitzeko. Besteak beste, Johns Hopkins Unibertsitateak egindako lana da azpimarratzekoa. Bertan, Isabel Morgan birologoak jardun zuen, David Bodian eta Howard Howe zientzialariekin batera. Hark sortu zuen poliomielitisaren aurkako txerto esperimentala, tximinoetan probatu zutena. Lana funtsezkoa izan zen, 1955ean Jonas Salkek erabilera orokorreko txertoa aurki zezan (Espainian ez zen 1964ra arte merkaturatu).\nXX. mendean izurik handiena eragin zuen gaixotasunetako bat izan zen poliomielitisa. Espainian, 1956 eta 1963 artean haurrak izan ziren kaltetuenak; 12.000 ezintasun fisiko larri eta 2.000 hildako inguru eragin zituen. Hala ere, epidemiaren punturik gorenena Estatu Batuetan jazo zen, 1952an, non 60.000 kasu atzeman eta 3.000 heriotza baino gehiago izan ziren. Munduko gainerako herrialdeen egoera ez zen hobea; besteak beste, iparraldeko herrialdeetan, Erdialdeko Europan eta Britainia Handian ere kasuak izan ziren.\nIsabel Morgan, 1933an Fisiologia eta Medikuntzako Nobel Saria irabazi zuen Thomas Hunt Morgan genetistaren alaba, Stanfordeko Unibertsitatean graduatu zen. Bakteriologiako doktoregoa Pennsylvaniako Unibertsitatean egin zuen eta ondoren Rockefeller Institutuan ikertzaile gisa lan egin zuen. Bere lankideek baino gutxiago kobratzen zuen, batik bat, emakumea zelako. Desagerrarazi nahi zuen epidemia bezain iraunkorra zen diskriminazioa.\n2. irudia: Polioaren aurkako txertoaren aurkikuntzari buruzko berriak (Argazkia: March of Dimes – erabilera publikoko argazkia. Iturria: Wikimedia Commons)\nBere maisuetako batzuek zioten Morganek ikertzen zuenean beti bide berriak bilatzen zituela. Zientziarako zuen talentua aski ezaguna zen. Johns Hopkinsen lanean hasi zenean, 1944an, esperimentuak egin zituen birusari buruz gehiago jakiteko asmoz. Bere taldea gai izan zen poliobirusaren sarrera digestio-aparatua zela zehazteko, nahiz eta momentu hartan uste zuten gakoa arnasbidea zela. Era berean, hiru birus mota zeudela ohartarazi zuen, eta gaixotasunaren garapenean fase “biremiko” bat zegoela frogatu. Birusa odoletik nerbio-sistema zentralera hedatzen denean gertatzen da hori, hain zuzen. Dorothy Horstmannekin egindako elkarlanari esker lortu zuten informazio hau guztia.\nIkerketan garatutako txerto esperimentalaren emaitzak itxaropentsuak izan ziren: tximinoek eutsi egin zieten poliobirus biziaren kontzentrazio handiko injekzioei. Gerora, Jonas Salkek poliomielitisaren aurkako lehen txertoa garatu zuen, eta hala, ospetsu egin zen. Alabaina, jendeak ahaztu zuen lehen entseguak Isabel Morganek egin zituela. Hasieran ematen diren urrats txikiak azken jauzia bezain garrantzitsuak dira, ezbairik gabe.\nEten egin zen karrera zientifikoa\nGogorra da erretiroa hartzea nolabaiteko ospea lortzen duzunean, eta Isabelek ikerketa bertan behera utzi zuen arrakastarik handiena lortu zuenean. 1949an Joseph Mountainekin ezkondu zen, New Yorken lan egiten zuen Air Forceko koronel batekin. Bikotea Westchesterrera joan zen bizitzera, eta bertan haren familia zaintzea erabaki zuen. Lana utzi zuenean, beste inork ez zuen bere ikerketekin jarraitu.\n3. irudia: Polio Hall of Fame. Ezkerretik eskuinera: Jakob Heine, Karl Oskar Medin, Ivar Wickman, Karl Landsteiner,\nThomas Milton Rivers, Charles Armstrong, John R. Paul, Albert Sabin, Thomas Francis Jr., Joseph L. Melnick,\nIsabel Morgan, Howard A. Howe, David Bodian, John F. Enders, Jonas E. Salk, Franklin D. Roosevelt eta Basil O’Connor. (Argazkia: March of Dimes – erabilera publikoko argazkia. Iturria: Wikimedia Commons)\nHandik aurrera, ez dago Morganen informazio askorik: Columbiako Unibertsitatean bioestatistikako masterra egin zuen eta Manhattaneko Memorial Sloan-Kettering cancer Centerren (MSK) aholkulari zientifiko gisa aritu zen. Utzitako ondareari dagokionez, Georgiako Roosevelt Warm Spring Institute for Rehabilitation delakoan irudikatuta dago Morgan; poliomielitisa ikertu zuten bere kideekin batera agertzen da busto batean, The Polio Hall of Fame–n.\nLaidler, Keith J. eta Cornish-Bowden, Athel (1977). Elizabeth Fulhame and the Discovery of Catalysis: 100 Years before Buchner, New Beer in an Old Bottle: Eduard Buchner and the Growth of Biochemical Knowledge liburuan (ed. A. Cornish-Bowden), 123-126 orr., Universitat de València, Valencia.\nSteinmark, Ida Emilie (2017). Elizabeth Fulhame: the scientist the world forgot, Education in Chemistry, Royal Society of Chemistry, 2017ko urriaren 10a.\nArgitalpen-data: 2021/01/22 · Atala: Emakumeak zientzian\nAhaztuak gelditu dira haren ekarpenak. Ahaztuta bere ahotsa. Nettie Stevens ez da hain ezaguna. Zientzia-liburuetan agertzen da, noski, baina beti […]


Cassanha (Garona Garaia) - Wikipedia, entziklopedia askea.\nCassanha (Garona Garaia)\nKantonamendu canton of Salies-du-Salat\n43° 07′ 24″ N, 0° 59′ 19″ E / 43.1233°N,0.9886°E / 43.1233; 0.9886Koordenatuak: 43° 07′ 24″ N, 0° 59′ 19″ E / 43.1233°N,0.9886°E / 43.1233; 0.9886\nBetchat, Belbèze-en-Comminges, Marsoulas, Mazères-sur-Salat, Roquefort-sur-Garonne, Salies-du-Salat eta Escoulis\n639 (2018ko urtarrilaren 1a)\n328 (%51.3) 306 (%47.9)\nCassanha (okzitanieraz Cassanha, frantsesez eta ofizialki: Cassagne) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 652 biztanle zituen.\n2007an Cassagne udalerrian erroldatutako biztanleak 633 ziren. Familiak 260 ziren, horien artean 71 pertsona bakarrekoak ziren (28 bakarrik bizi ziren gizonak eta 43 bakarrik bizi ziren emakumeak), 114 seme-alabarik gabeko familiak ziren eta 75 seme-alabak dituzten bikoteak ziren.\n2007an 349 etxebizitza zeuden, 276 familiaren etxebizitza nagusia ziren, 40 bigarren erresidentzia ziren eta 33 hutsik zeuden. 340 etxeak ziren eta 9 apartamentuak ziren. 276 etxebizitza nagusietatik 237 bere jabearen bizilekua ziren, 31 alokairuan okupaturik zeuden eta 8 doan lagata zeuden; 6 etxek bi gela zituzten, 16 etxek hiru zituzten, 95 etxek lau zituzten eta 159 etxek bost zituzten. 219 etxek euren parking plaza propioa zuten azpian. 86 etxetan ibilgailu bat zegoen eta 159 etxetan bat baino gehiago zituzten.\nCassagne udalerriko biztanleria-piramidea 2009an .\n2007an lan egiteko adina zuten pertsonak 365 ziren, horien artean 264 aktiboak ziren eta 101 inaktiboak ziren. 264 pertsona aktiboetatik 243 lanean zeuden (129 gizon eta 114 emakume) eta 21 langabezian zeuden (9 gizon eta 12 emakume). 101 pertsona inaktiboetatik 51 erretiraturik zeuden, 30 ikasten zeuden eta 20 "bestelako inaktibo" gisa sailkaturik zeuden.\n2009an Cassagne udalerrian 279 unitate fiskal zeuden, 654 pertsonek osaturik. Pertsona bakoitzeko diru-sarrera fiskalaren mediana urteko 19.139 euro zen.\n2007an zeuden 13 komertzioetatik, 1 erauzte enpresa zen, 1 material elektrikoaren fabrikazioko enpresa zen, 4 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 1 zurgina, 1 iturgina eta 1 argiketaria.\n2000. urtean Cassagne udalerrian 26 nekazaritza-ustiategi zeuden, 336 hektarea erabiltzen.\nMarsoulas (1,6 km)\nMazères-sur-Salat (2,1 km)\nSalies-du-Salat (3,1 km)\nBelbèze-en-Comminges (3,2 km)\nEscoulis (3,2 km)\nBetchat (3,6 km)\nMultimedia: Cassagne (Haute-Garonne)\nBNF: 15255106s (data)\nOrriaren azken aldaketa: 9 otsaila 2021, 20:17.


Larraitz – Página 3 – Urtxintxokoa\nAzken hiruhileko honetan TULIPA TXIKIAREN antzerkia prestatu dugu. Antzerkiaren proposamenak hasieratik emozionatu zituen haurrak, ideia asko gustatu zitzaien eta denek parte hartu nahi zutela argi zuten hasieratik. Denon artean zerbait sortzea oso polita izan da eta taldearen partaide garrantzitsu sentitu gara. Ondoren bideoa duzue eta jarraian argazkiak. Argazkiak ikusteko sakatu hemen.\nBerdintasuna eta aniztasuna sustatzeko helburuz ‘Nire gorputza da’ kanta sortu dute Kantu kolore taldekoek, autoestimua garatu eta jazarpenarekin amaitzea bilatzen du bere letrak.


28 urria, 2019 Iritzia, Itzainak 436\nEsku zaildu parearen manipulazio landuaren fruitua naiz. Eskularru mardul batzuk dira esku horien eta nire gorputzaren arteko muga bakar. Trebe ari dira lanean. Tramankulu tekniko eta material sukoiak dituzte baliabide nagusi, eta teknika ikasien bidez eman didate gorputza. Txiki sortu naiz hasiera batean, eragileak nahi izanez gero, putz eginda berriz desagerrarazteko moduan, baina ernamuin txiki horretatik haziz eta gorpuztuz joan naiz. Hori-laranja koloreko jantzia daramat soinean, eta gorri-gorriak ditut begiak.\nJendetza ikusi dut inguruan. Kaleko arropaz jantziak gehien-gehienak, eta multzokatuta doazen beltzez mozorrotutako beste mordoxka bat ere bai. Batera eta bestera korrika dabiltza batzuk, eta besoak gora altxatuta edo lurrean eserita daude gainerakoak. Beltzez jantzitakoak dira gehien mugitzen direnak: oihuka, elkarri keinu eginez, eta euren gorputz estali, babestu eta armadunez trapu gorri-hori marra estudunak besterik ez daramatzatenak joka.\nSortu nauten eskuek jaten eman didate, nahi adina eman ere, eta handitzen ari naiz. Konturatu orduko edukiontzietara eraman naute, eta ontzi horien gorputzekin bat egin du nire indarrak. Gure arteko jolasaren fruitu plastiko usaina zabaldu da, eta oihu gehiago entzun ditut inguruan. Oihuak eta nire gorputza handitu ahala, edukiontziak txikituz joan dira. Sortu nauten eskuek handiagoa nahi naute, antza, eta janari gehiago eman didate. Kale ertzean dauden hesiak ditut orain bazka. Ostikoz jota iritsi dira nigana, ase nadin. Begi gorri-gorriekin nire sortzaileari begira geratu naiz, eskerrak eman nahi baitizkiot bizia emateagatik, nahiz eta horrek ingurukoen akabera ekarri. Uniforme azpian ezkutatuta doan gizakiaren begi oldartuetan ispilatuta ikusi dut neure burua, eta izoztuta geratzeko zorian egon naiz.\n«Hori-laranja koloreko jantzia daramat soinean, eta gorri-gorriak ditut begiak»\nEz dut ezertarako astirik izan. Sortu nauten eskuak ikusi ditut agure bat jipoitzen, besoak altxatuta dituztenak bultzatzen, mutil bati begia galarazi dion pilota jaurtitzen, defendatzeko modurik ez duen gaztea arropatik tira eginez arrastaka eramaten, eta «laguna naiz» esaka lurrean botata zeuden trapudunei eskua ematen eta laguntzen.\nNire klonak sumatu ditut han-hemenka, eta gugandik ateratzen diren garrek SOS mezuak igorri dituzte hirian zehar. Galdeketa huts bat egin nahiak ekarri duen kaos egoeraren berri emateko mezuak. Pentsaezinak ziren kartzela zigor batzuen eraginez gizartean piztutako asaldura mezuak. Iritzia ematea debekatu nahi zaion herri baten mezuak. Modu zentzugabean kiskaltzen ari den hiri baten mezu mutuak.\nSutan dago Bartzelona, sutan Katalunia osoa… ez baititu alferrik hartu suak duintasuna, sen ona eta zentzuzko jokabideak. Euskal Herrira ere iritsi dira hango garrak. Bihar, esaterako, elkartasun suz jantziko da Iruñea. Epai neurrigabea jaso baitute Altsasuko zortzi gazteek ere. Bihar berriro entzungo ditugu askatasun aldarriak, ahots urratuz egindako eskaerak eta milaka bihotzek barrutik botatako irrintziak. Suzko jarrerekin isilarazi nahi gaituzte, baina herri txiki eta txikiarazitakook ohituta gaude sutan dantzan egiten.\n« Boleibol taldea denboraldirako prest\nIndartzen ari den olatu bat »


2018ko uztailaren 16a, astelehena | Ordua Euskal Herrian 22:07:35\n2016ko urtarrilaren 27a\nAhateak Iparraldeko etxalde batean (argazkia: BAB info).\nELB eta Confederation Paysanneren ustez, hazkuntza ttipi eta etxe ekoizpengintzan ari diren laborariak izanen dira kaltetuenak.\nHegaztien gripea agertu da abenduan Dordogne eskualdean eta laster Frantzia hego mendebaldean hedatu da, 67 etxalde hunkiak zirela eta neurri administratiboak eremu zabaletan martxan emaiten zirela. Urtarril hastapenean, Ipar Euskal Herrian ere kasu bat agertu da, Gabadi herrian (Baxe Nafarroa). Eritasuna agertzen den etxaldeetan, hegazti guziak hil behar dira administrazioaren gomenduz.\nNahiz birusak ez duen jendekia gaixotzen ahal, plangintza sanitario zorrotza erabaki du frantses laborantzako ministroak, esportaziorako merkatuak ez galtzeko helburu nagusiarekin. Ondorioz, ahate hazkuntza gelditzea derrigortzen du 15 departamendutan: mementoan haziak diren kabaleri utziko diete zikloa amaitzea, ahate gazteen sartzea debekatzen dute eta ondorioz apirilaren 15etik goiti, ahaterik ez da izaiten ahalko eremu guzian. Ondotik aste zonbait hartuko dira garbiketa segurtatzeko (10 aste aipatzen da mementoan).\nHazleen kaltetan hartuak direla neurri hauek salatu dute ELB eta Confédération Paysanne sindikatek bai eta ere Landes-etako Modef sindikatak. Aktibitatearen gelditzeak ondorio ekonomiko eta sozial larriak izanen dituela azpimarratu dute. Sindikat hauek diotenez, hazkuntza ttipi eta etxe ekoizpengintzan ari diren laborariak gehienik kaltetuak izanen dira.\n"Ahate sailaren berregituratzea ekarriko du neurri hunek, industrializatzea azkartuz beti", zion Panpi Sainte-Marie ELBko idazkari nagusiak. Enpresa industrialek foie gras soberakinak badituztela jakina da eta ekoizpenaren gelditzeak merkatuaren arintzea ekarriko die. ELBren ustez, "logika industrialek etxalde ttipiak eta laborantxa herrikoia berriz ere arrisku haundian jartzen dituzte".\nArrazoi sanitarioa estakurua dela dio ere euskal sindikatak, koherentzia eskasa baita hartu diren neurrietan: ahateak zonbait astez oraindik mugitzen ahalko dira, heiekin birusa ere mugituz menturaz. Frantziak indemnizazioak emango ditu hazleeri baina mementoan ez da informaziorik laguntzaren heinaz. Izanen den kalte ekonomikoa ez duela ordainduko ziur dira laborariak.\nKanal honetan artxibatua: Hegazti gripea


Peter Roberts, odolaren legez eta kultura-heziketaz eskoziarra, 1952an jaio zen.\nDonostian kokatu eta hizkuntza-irakasle aritu zen. Antzerkiak erakartzen zuen, baina, horretan hasi nahi izan zuenean, hizkuntzaren oztopoa aurkitu zuen, normala denez. Beraz, keinuak esajeratzea eta keinuen bidezko hizkuntzaren bidez adieraztea beste erremediorik ez zuen izan.\n1979an sortu zuen bere konpainia, hitzik gabeko komunikazioaren aukerei buruz ikertzeko asmoz.\nLuze jardun du arlo horretan; izan ere, aktore izateaz gain, irakaslea ere bada. Mimoaren arteari buruz dituen ezagutzak Mimo, el arte del silencio liburuan islatu ditu. 1983an argitaratua, 1991n berrargitaratu zuten, eta oso emaitza onak ematen ari da irakaskuntzan. Zenbait urte daramatza Mimoaren Tailerra zuzentzen, eta hainbat erakundek (Hezkuntza eta Zientzia Ministerioak, British Council Institutek, Eusko Jaurlaritzak eta Unibertsitateak, besteak beste) antolatutako ikastaroak eman ditu, aktore, irakasle, ikasle eta pantomimaren eta ilusioaren zaleentzat.\nDuela gutxi, zirkulazio-istripu baten ondorioz derrigorrez geldirik egon ondoren, arte-jarduerari heldu dio berriro. Errehabilitazio-aldi luzea egiten zuen bitartean, Mimarte proiektua planteatu zuen.\nLekuaLuis Pradera, 29 - Donostia-San Sebastián 20015


Basilio II.a Bulgaroktonoa - Wikipedia, entziklopedia askea.\nBasilio II.a Bulgaroktonoa\n(«Basilio II.a» orritik birbideratua)\nBasilio II.a Bulgaroktonoa.\nBasilio II.a (grezieraz Βασίλειος Β΄, Basileios II) (958 inguruan - 1025eko abenduaren 15a) Bizantziar Inperioko enperadorea izan zen 976–1025 bitartean. Bere garaian Basilio Porfirogenitoa edo Basilio Gaztea izenekin ere ezaguna zen. Gaur egun ezagunagoa da Basilio Bulgaroktonoa izenarekin (grezieraz Βουλγαροκτόνος, Boulgaroktonos, "bulgariarren sarraskitzailea"), Bulgaria menderatzeko egin zuen ahaleginagatik.\nKonstantino VIII.a anaiarekin batera enperadore izan zen. Aginpide guztiak hartu zituen honengandik eta handikien aginpidea murriztu ondoren, Errusia alderako joera bultzatu zuen Vladimir Kieveko printzearekin hitz harturik.\nBulgariarren aurka borrokatu zen (989-1018), eta inperio honetako osteak sakailatu zituen: Stumitzako Guduaren ondoren (1014) 15.000 gatiburi begiak lehertzeko agindua eman zuen, horietako 150 begibakar utziz, bulgariarren tsar zen Samuelenganako itzulera bidean gidari izan zitezen. Tristurak eta bihozminak jota hil zen Samuel tsarra, tropak itzuli eta laster. Basilio II.ak Armenia, Kaukaso eta Georgia bereganatu zituen, eta arabiarren aurka borrokatu zen Asia Txikian.\n"http://eu.wikipedia.org/w/index.php?title=Basilio_II.a_Bulgaroktonoa&oldid=3719356"(e)tik eskuratuta\tKategoriak: Bizantziar Inperioko enperadoreak958ko jaiotzak1025eko heriotzakEzkutuko kategoria: Lur entziklopedietatik osatu diren artikuluak\tNabigazio menua\nOrrialdearen azken aldaketa: 13:38, 18 martxoa 2013.


Izena: Laureaga dorrea\nHelbidea: Urdangarin, 4\nEraikintza Data: 1525\nBeste Izenak: izagirre etxea, etxeaundi\nMartin Fernandez Izagirrek eta haren emazte Maria Garcia Arastek sortua da, oinetxe izateko, 1525ean. Armarria ere badu, solairu nagusiko balkoien artean.\nEraikin bakartua da, oinplano zabalekoa (eskuineko aldean argi ikusten da elkarri atxikitako bi gorputz edo zatik osatzen dutela jauregia); hormak manposteriazkoak ditu, eta baoen markoetan, izkinetan eta aurrealde guztian harlandua ageri da; teilatua, berriz, lau isurikoa du. Alde nagusiak bi solairu eta ganbara ditu, eta hiru bao ardatz irregular. Beheko aldeko albo batean sarbide bat dago, eta dintelaren parean, bi alboetara, gizon baten eta emakume baten bustoak jartzeko egiturak (agian, etxea egin zutenen bustoak jartzeko).\nSarbide nagusiaren eskuinaldean, leiho dinteldun bat dago, klaustro-sare batek babestua, eta letra klasikoetan eginiko idazki bat ere ageri da, etxe horretako leinuaren leloarekin: "Ni la busques, ni la temas" ("Ez joan bila, ez joan ihesi"). Sarbide nagusitik ezkaratz handi batera iristen da; ezkaratz horrek eraikinaren zabalera guztia hartzen du, eta eraikinera ere handik sartzen da, arku eskartzano batean barrena.\nLehen solairuan, armarri bat ikusten da balkoien artean. Ganbaran, leihotxo dinteldunak ageri dira. Gainerako fatxada guztiek ere bao dinteldunak dituzte, batzuk leihoenak eta besteak balkoienak, eta burdina eta zur atalak ere bai. Elementurik deigarriena ezkerreko aldean dago: zutabeen gainean jarritako galeria bat ageri da, zirkuluerdiko hiru arkuk osatua. Angeluetan garitoiak ditu; aurreko aldean mentsulen gainean daude, eta atzeko aldean, berriz, bolen eta molduren gainean (horiek zaharragoak dira). Etxeak lorategia eta zuhaitzak ditu inguruan, eta gehiago dirudi Erromantizismo garaiko lana Barrokokoa baino.


Hungariar umoristek alderdi politikoa eratu dute, neurri xenofoboen kontra egiteko | Slump doktorearen zaintiratua\nHasiera » Errefuxiatuen krisi globala » Hungariar umoristek alderdi politikoa eratu dute, neurri xenofoboen kontra egiteko\nAtalak: Errefuxiatuen krisi globala, Hungaria, Umorea\nAdur Larrearen txio batek jarri gaitu arrastoan: Hungariako kazetari satiriko batzuek, Viktor Orbán lehen ministroaren anti-immigrazio politikaren aurkako alderdia eratu dute: Bi Buztaneko Zakurraren Alderdia (Magyar Kétfark Kutya Part).\nBi Buztaneko Zakurra Alderdiko kidea, politikari “handien” baloreak zeintzuk diren azaltzen.\nSerbia eta Kroaziako mugetan arantzadun hesiak jartzea erabaki zuenean hasi zituzten lehen ministroaren aurkako protestak, Georgely Kovacs ilustratzailea buru. “Orbánek beldurra saltzen duen bitartean, barrea saltzen dugu guk”, dio Kovacsek.\nHasiera batean, txiste eta satirak argitaratzera mugatu zen kolektiboa. Denborarekin, ordea, errefuxiatuen krisi globalak bultzatuta, urrats berriak eman zituen. Besteren artean, kanpaina bat jarri zuen abian, helburu zuena 10.000 euro lortzea 50 iragarki-panel alokatu eta bertan kartel handiak paratzeko. 100.000 euro lortu zituzten, 900 kartel jartzeko adina diru. “Barkaiguzue daukagun lehen ministroagatik” edota “Zatoz lasai Hungariara. Gu jada ari gara lan egiten Ingalaterran” bezalako mezuak irakurri zitezkeen afixa horietan. Halaber, diruaren parte bat Magyar Hírlap agerkariaren –Orbánen hurbilekoa da– milaka imitazio argitaratzeko baliatu dute. Hil honetan, bestalde, Központi Ujsag aldizkari satirikoaren lehendabiziko zenbakia plazaratuko dutela iragarri du Kovacsek, “atzerritarrek ordaindutako traidore” izendatu duten ilustratzaileak.\nJatorrizko artikulua: Courrier International.


SEO organikoa egiten saiatu naiz, baina nire SEO teknikak ez dira funtzionatzen. Zer egin beharko nuke?\nSEO teknologikoko azken xedearen helburu nagusia trafiko organikoan aurrerapen egonkor eta iraunkorra lortzea da.Esate baterako, ideia egokia duten SEO tekniken multzo egokia erabiltzen denean, zure webgunearen benetako bisitari kopurua handitu beharko litzateke, zure web orrietara zuzenean sartu Google bilaketa emaitzak (SERP) zerrendan.Baina zer egin behar da SEO-ko teknika organikoekin gertatzen ari denean trafikoan irabazi gehiago lortzen ez bazen? Hori gertatuko balitz, azpitik ekintza-zerrenda laburra da zuk zeuk burutzen saiatzeko.\nBeste ezer baino lehen, zure webgunea egiaztatzea gomendatzen dut eskuliburu zigorra jasotzea Google-ri. Erraz probatu daiteke, esaldi bat gehienetan Google Search Console-ren jakinarazpenarekin batera. Webguneek trafiko bat galdu dutela gertatuko balitz (edukia ahula edo ez bakarra, spammy edo gris-hat SEO sistemak), hobe duzu arazo horiei konponbide azkarrak ahalik eta azkarren - модульный диван цена.\nGoogle-k eskuzko eskaerak argi eta garbi ikusten dituela kontuan hartuta, zure webguneko eremu nagusiak aztertu behar dituzu, trafikoaren beherakada larriena. Alde batetik, jaitsiera hori pilatuta badago, litekeena da zure webguneko atal ezberdinei gaizki erabiltzen ari zaren gako edo hitz zehatzekin arazoren bat izatea.Bestela, zure trafiko jaitsiera web orrialde jakin batekin erlazionatuta badago, orrialde honetako estekak aztertzeko gomendatzen zaizu. Seguru asko, zure teknika SEO organikoek aurrerapen egonkorra ekarri zuten, bereziki backlinkatze urraketen bidez.\nHurrengoa, zure webguneko lehiaketa aztertu beharko zenuke, azken bi edo hiru hilabeteetan gerta litezkeen aldaketa berriekin. Egoera hori ziurrenik post-martxan dagoen lehen faseetan gertatzen da edo goi-teknologiako edo software garapeneko industrietan parte hartzen baduzu, lehiaketa maila tipikoa da gehien larria. Lehenik eta behin, kontsultatu zure bilaketa-posizioak egungo gako-hitz nagusiak, zehazki zer eremutan hurbilen dauden lehiakideek beruna eramateko. Beharbada eduki hobea edo kalitatezko loturak lortu dituzte? Kontuan izan, ordea, nahiko arrazoizkoa dela hemen nahiko erraza izan zitekeen - zure lehiakideek zure SEO teknologikoko tekniketan inbertitu zituztela zure lehen posizio nagusiak menderatzeko.Hori gertatuko balitz, buruhauste gehiago egiteak iradokitzen dut lehiaketaren irabazlea egungo nitxoan edo arrazoizkoa izan daiteke gako-hitzen ikerketa sakon bat beste tailu zehatzagoak bilatzeko edo hitz egiteko esaldi zehatzak aukeratzeko. Hasi trafikoa irabaztea.\nAzken finean, zure SEO teknika organikoek gaur egungo lurruna galdu dezakete, beste arrazoi batzuengatik. Horren ondorioz, zure lehiakideek ere ezingo lukete burutzen beren helburu propiorik gabe. Horrela, zure webgunera itzultzeko gomendatzen zaizu eta berriro ere esteka eraikineko eta edukien edukia ikasi.


Judith Rivas: “Euskal dantzak matematika azaltzeko tresna izan daitezke” #Zientzialari (175) - Zientzia Kaiera\nMatematika eta euskal dantzak. Euskal dantzak eta matematika. Hasiera batean bi diziplina arrotz direla pentsa daiteke, baina beraien artean erlazio zuzena dagoela egiaztatzen duten ikerketak argitaratu dira azken urteotan.\nMatematikariek maiz esaten dute matematika leku guztietan aurki daitekeela, eta bi esparru hauen arteko lehenengo lotura, beste dantzekin gertatzen den bezala, musikaren bidez ematen da. Bestalde, edozein dantza mota dantzatzean irudi geometrikoak sortzen dira, baina euskal dantzei erreparatuz gero, irudi hauek beste dantza mota batzuetan baino gehiago agertzen dira.\nDantzariak, dantzatokian kokatzen direnean, irudi geometriko ugari sortzen dituzte: lehena, lauki zuzena izango litzateke eta forma geometriko hau Bizkaiko Makil dantzan edo Gorulariaren arku dantzan aurkitu ahal dira; horrez gain, hexagonoak ere sor daitezke Txotxongiloa dantzan. Biribilean egiten diren dantzak ere aurki daitezke, besteak beste, fandangoa eta arin-arinaren kasuetan.\nHau gutxi balitz, simetriak ere lotzen ditu euskal dantzak eta matematika. Ezpata dantzan, esaterako, 4 bikotek hartzen dute parte, 8 pertsonak guztira. Pauso ugaritan ikus daiteke simetria, izan ere dantzaren zenbait momentutan bikoteek ispilu lana egiten dute.\nIkerketa honen inguruko nondik norakoak ezagutzeko, UPV/EHUko Analisi matematikoa eta aplikazioak ikerketa-taldeko Judith Rivas ikertzailearekin bildu gara.\nArgitalpen-data: 2022/05/27 · Atala: Dibulgazioa, Zientzialari\nArroka igneoak magmaren solidotze prozesutik sortutako arrokak dira. Lurrazalean zein Lurraren barnean eman daitezken prozesu hauek arroka mota desberdinak era […]


775. urteko gertaera kosmiko baten zantzuak zuhaitzen eraztunetan - Zientzia.net\nHasiera » Artikuluak » 775-urteko-gertaera-kosmiko-baten-zantzuak-zuhaitz 775. urteko gertaera kosmiko baten zantzuak zuhaitzen eraztunetan\n2012/06/06 Etxebeste Aduriz, Egoitz - Elhuyar Zientzia Iturria: Elhuyar aldizkaria\nFisika Arg. Arpingstone\n775. urtean izan zen energia handiko gertaera kosmiko baten eragina detektatu dute Japoniako ikertzaileek zuhaitzen eraztunetan. Bi zedro japoniarren eraztunak aztertu dituzte, eta ikusi dute 774tik 775era osatu zen eraztunean karbono-14 kantitatea asko handitzen dela. Hala, Naturen argitaratu dute atmosferako karbono-14ak gora egin zuela gari horretan.\nAtmosferan karbono-14a sortzen da erradiazio kosmikoaren eraginez sortutako neutroiak nitrogeno-14arekin elkartzean. Eguzki-ekaitzek eta supernobek igorritako erradiazioak eragin dezake hori, baina bi aukera horiek baztertu dituzte ikertzaileek. Izan ere, karbono-14aren igoera hori eragiteko, inoiz ezagutu ez den bezalako eguzki-erupzio erraldoi bat beharko zatekeen, eta horrek bestelako ondorioak ere izango zituzkeen (besteak beste, sekulako aurorak, eta ozono-geruza suntsitzea). Eta supernoba baten kasuan ere, egunez ere ikusteko moduko izar berri bat sortzeaz gain, oraindik X izpien edo irrati-uhinen bidez detektatzeko modukoa behar luke. Halakorik ezagutzen ez denez, ikertzaileek ezin izan dute karbono-14aren igoeraren arrazoia zehaztu.\nBig Bangaren alfabetoa 2012-01-01\nPolo bakarra, amets bat 2012-02-01\nLaster lurrikara handi bat gerta liteke Fukushima inguruan 2012-02-21\nBakterio erresistenteen birulentzia handitzen duen gene bat aurkitu dute 2012-04-25\nTevatronen ere detektatu dute Higgs bosoia 2012-03-15\nMysterious radiation burst recorded in tree rings 2012-06-03 nature.com\nSaturn's spokes may be made by lightning 2006-11-24 nature.com


5+11 Fundazioaren XXVI. Udako Kanpusaren inskripzio epea zabalik da - Saski Baskonia\n5+11 Fundazioaren XXVI. Udako Kanpusaren…\n5+11 Fundazioak Udako Kanpusaren edizio berria jarri du martxan. Aurtengoan nobedade eta sorpresa ugari izango dira. Kirolezko aktibitate ludiko hau 5 eta 13 urte arteko umeentzat bideratuta dago eta umeek haien denbora gustuko dituzten gauzak egiten pasa dezaten du helburu.\nGoizetan, saskibaloian espezializatutako begiraleek erakutsitakoa praktikan jarriko dute entrenamendu, txapelketa, joko eta partiduetan. Ondoren, Udako Kanpuseko partaideak igeriketa eta joko akuatikoak landuko dituzte Gamarrako instalazioetan. Eguna bikain bukatzeko, joko manualak, jokoak eta tailerrak landuko dira.\nNobedade bezala, aurten txango bat egingo da Sobron Abenturara. Bertan, partaideak piraguan, paddle-an (SUP) eta Abentura Kanpoan ibiliko dira.\n5+11 Fundazioaren Kanpusa ekaineko azken astean (lehen txanda) eta uztaileko lehen astean -bigarren txanda- izango da, 9.00tik 17.30ra. Aktibitate guztiak euskaraz eta gazteleraz landuko dira eta hiriko hurrengo gizarte etxeetan gauzatuko da: San Andres, Judimendi, Hegoalde, Ibaiondo eta BAKH.\nPrezia 135 eurokoa da -aste bakarra-, baina bi astez izena eman nahi dutenentzat eskaintza berezi bat dago (250 euro). Inskripzioa Baskonia-Alaves Denda Ofizialean, 902 13 91 91 telefonoan eta 5+11 Fundazioaren webgunean (www.fundacion5mas11.org)egin daiteke.\nDeskargatu informazio osoa


Mikel Ibarguren - Euskararen geroa\nLegea onartu da eta orain Konstituzio Kontseiluaren onespena beharko du, baina bere baimenarekin gure hizkuntza beti izango da Frantziaren aberastasunaren barneko hizkuntza erregionala.\nSeaskako buraso garenok badakigu zenbat talo, Herri Urrats eta bilkura egin behar diren ikastolek aitzina egin dezaten. Eta hori gauzatzeko zenbat traba administratibo eta politiko dauden ere bai. 2013. urtean Hendaian ikastola bat eraikitzearen aurka suprefetak 1850eko Falloux legea ipini zuen mahai gainean eta ezin izan zen ikastola eraiki. Egun, Frantziako Asanblea Nazionalak hizkuntza gutxituen Molac legea onartu du, baina eskuineko neojakobinoek lege honen kontrako helegitea ezarri dute jada eta orain Konstituzio Kontseiluak ebatzi beharko du lege hau Konstituzioaren, hau da, «Errepublikaren hizkuntza frantsesa da» dioen 2. artikuluarekin bat datorren ala ez.\nEgia esan, espero zen zerbait zen, Antton Kurutxarri EEPko zuzendariak «berdintasunaren tenpluan» hartutako erabakia goraipatu eta Frantzia mailan mentalitateak aldatzen ari direla esan arren, neojakobinoen zentralismoa eta periferiako herrien «arrisku etnizista» ez da atzo goizeko kukuaren kantua. Frantziar Iraultzan ere federalismoa bretoieraz mintzo zen, gorrotoa alemanez, kontrairaultza italieraz eta fanatismoa euskaraz.\nEskuineko zein ezkerreko neojakobinoentzat Frantziar Errepublika totem zatiezina da, sakratua da. Eta hauek ez daude Parisen bakarrik. Gure karrika, lantoki eta herrietan ere trumilka daude. Baionako manifestaldi sozialetan orpoz orpo ibiltzen gara beraiekin. Lehenbizi frantziarrak dira, frantziar errepublikarrak eta gero ezkertiarrak.\nLegea onartu da eta orain Konstituzio Kontseiluaren onespena beharko du, baina bere baimenarekin gure hizkuntza beti izango da Frantziaren aberastasunaren barneko hizkuntza erregionala. Hizkuntza hegemonikoa frantsesa da, tamalez gure ikastoletako haurrek nerabezaroan naturaltasunez hautatzen duten hizkuntza.\nEuskarak ez du ondare immaterialean erregistratutako hizkuntza zahar eta galduen iragan ederretsia behar, geroa behar du. Geroa gure identitatea eraikitzen joateko.


Goikobalu Abesbatzaren “Carmina Burana” obrak burrunba egin du Amaia Antzokian (Argazki galeria eta bideoa) - Mondraberri\nGoikobalu Abesbatzaren “Carmina Burana” obrak burrunba egin du Amaia Antzokian (Argazki galeria eta bideoa)\nKoldo Carrillo- 2014/11/16\nGoikobalu Abesbatzak emanaldi oso eta aparta eskaini zuen atzo Amaia Antzokian. Taldearen 25. urteurrena ospatzeko, Carl Orff-en Carmina Burana obra interpretatu zuten arrasatearrek eta entzuleek izugarri gozatu zuten eszenatokian bildutako kantari guztien ahotsekin. Emanaldi berezia izan zen, jakina, eta arrasatearrek neurriko erantzuna eman zuten, Amaia Antzokia goraino betez.\nGoikobalu Abesbatzak bere ibilbidean izandako hiru zuzendariei omenaldi txiki bat egin gura izan zieten, “haiengatik garelako gaur garena”, azaldu zuten. Hala, jendaurrera gonbidatu zituzten Jimmy Ruiz de Alegria eta Eugenio Etxebeste, eta sarrerako pieza bana zuzendu zuten kantari guztiekin. Jarraian, egungo zuzendaria den Iñaki Maidaganek hartu zuen batuta eta taldearen zuzendaritza. Omenaldiekin jarraituz, Jesus Mari Arce zuzendari ohiari egindakoa azpimarratu beharra dago. Bera izan zen Goikobalu Abesbatza sortzerako orduan pertsona garrantzitsuenetako bat eta atzokoan, lore-sorta oparitu zioten bertaratutakoen txaloen artean.\nArrasateko kantariek eszenatokia bete zuten zentzu guztietan eta ahotsek momentu hunkigarriak eskaini zizkieten bertaratutako entzuleei. Carmina Burana obrako hasierako doinu ezagunek, adibidez, burrunba egin zuten Amaia Antzokian, indar eta tentsio izugarriarekin. Guztira, 100 abeslari inguru igo ziren eszenatokira eta tartean, egungo kantariekin batera, Goikobalurekin harremana izandakoak ere izan ziren. Arrasatearrekin batera, Donostia eta Tolosako Orfeoietako kantariak ere izan ziren eta guztia borobiltzeko, Ainhoa Garmendia sopranoak, Cesar San Martin baritonoak eta David Azurza kontratenoreak hartu zituzten solisten paperak.\nMusika doinuek behar bezala jantzi zituzten kantarien ahotsak. Arrasate Musikaleko Perkusio Orkestrarekin batera, Rakel Murgiondo eta Arturo Goicoechea izan ziren pianoan. Musika eta kantua osatu egin ziren atzoko Carmina Burana kontzertuan eta herritarrek emanaldi ederraz gozatu zuten. Obraren amaieran, herritarrek itzelezko txaloak eskaini zizkieten Goikobalu Abesbatzako kideei eta beste hainbat urteko ibilbidea opa zieten.


Jone Etxeberria maiatzeko saritua\nIrakurri, gozatu eta oparitu, Lazkao.\nMaiatzean ia 200 lagunek parte hartu dute kanpainan, euskarazko liburua irakurri, liburuari buruzko fitxa bete eta erosketa-txekea lortuz. Parte hartzaileen artean 30,00 €ko txekea zotz egin dugu eta Jone Etxeberria irakurle finari egokitu zaio saria.\n-Zer iruditzen zaizu Irakurri, gozatu eta oparitu kanpaina?\nBikaina!, urte askotarako bizi opa diot. Irakurleontzat pagotxa, mauka ederra da.\n-Aurreko urteetan ere parte hartu izan duzu?\nBai, lehenengo urtean ez nuen ezagutzen eta jabetu gabe pasa zitzaidan kanpaina. 2.erako inguratu, ezagutu eta jabetu nintzen zer zen.\n-Asko irakurtzen duzu?, zergatik?, zer ematen dizu irakurketak?\nAsko, asko irakurtzen dut. Beti gustatu izan zait eta beharrezkoa dut. Irakurketa ekintza naturala da niretzat.\nGenero desberdinak deskubritu ditut eta guztiak ditut gustuko. Saiakerak, adibidez, oso gustura irakurtzen ditut, baita komikiak ere!\n-Euskaraz asko irakurtzen duzu. Beste hizkuntzetan ere bai?\nBai, ingeleraz eta gazteleraz ere irakurtzen dut.\n-Gomendatuko diguzu zure gustuko libururen bat edo beste?\nBerrietan, oraintxe eskuartean darabilzkidanetan, Koldo Izagirreren “Lorea Gernika, andrazko bat” oso gustura ari naiz irakurtzen. Hizkera aldetik oso maila altua du eta irakurle finentzat egokia da. Garazi Goia segurarraren “Bi hitz” ere asko gustatu zait.\nLiteratura zaharragoaren artean, berriz, Arantxa Urretabizkaiaren “Zergatik panpox” eta Saizarbitoriaren “Egunero hasten delako”, ez ditut sekula ahaztuko, aurkikuntza onak izan ziren eta niretzat, gai berriak.\nZorionak Jone eta orain arte kanpainan parte hartu duzuen guztioi. Segi euskaraz irakurtzen, gozatzen eta oparitzen, ekainaren 30 arte. Udako irakurgaiak lortzeko aukera ezin hobea aprobetxatu!\nGERRIKO liburu denda


Home > Albiste Nabarmenak > #ApuntaMiNombreVox\nHonako gertakari hau salatzen dugu Gehitu elkartetik:\nMadrilgo Biltzarrean jazotako gertakarien haritik, non Rocío Monasteriok (VOX) informazio espezifikoa eskatu zuen Madrilgo komunitatean COGAM elkarteak burututako prestakuntza-ekintzei buruz, #ApuntaMiNombreVox eta #YoTambiénSoyCOGAM etiketak sortu ziren sareetan, eta jende mordoak erabili ditu uztailaren 11z geroztik, aniztasuneko, berdintasuneko eta errespetuko balioetan oinarritutako hezkuntza bultzatzea eta LGTBI kolektiboaren eskubideetan atzera ez egiteko asmoz. Teresa Castro izan zen pertsona horietako bat, zeina Lesbicomic L.S.B. Ana komikiaren sortzaile eta Gehitu Euskadiko lesbiana, gay, bisexual, trans eta intersexualen elkarteko presidente ohia den.\nMadrilgo elkarteari bere babesa eman dion hainbat pertsonaren arteko bat dugu Teresa Castro, elkarteak bere komikia zabaltzeko egin duen lana erakutsiz, komikia Gipuzkoako Foru Aldundiak berak babestutako Meta! mikromezenasgo-ekimenean argia ikusi zuen proiektuetako bat izan baitzen, pertsona anonimoen ekarpen ekonomikoari esker aurrera ateratakoa. Crowdfounding kanpaina hasi zenean, orduan ere salatu zuten sare sozialen bidez jasotako homofobia, “ustel zaitez”, “heldu hemen azpitik”, “buztan bat izango da nire ekarpena zuretzat” edo antzeko komentarioekin.\nEkintzaileak asteburuan COGAM elkarteari bere babesa emanez egindako komentarioari, zeinean ikastetxe batean emandako hitzaldi baten argazkia erakusten duen –hitzaldi horretan bere komikia ere erakutsi zuelarik–, zenbait erantzun jaso ditu hitzaldi horiengatik, eta ekintzaileari kargu hartzeaz gain, elkarte eta ekintzaileek hezkuntza-esparruan egiten duten lana gutxiesten da. @teresacastrocomics kontuaren twitter harian daude komentarioak. Gehitutik, eta hezkuntza-esparruan profesionalen aldetik prestakuntza eskaintzen duen elkartea garenez, kezkagarriak iruditzen zaizkigu horrelako erantzunak, biztanleriaren sektore batek bizi duen LGTBIfobiaren erakusgarri baita hori, eta kolektiboarekiko horrelako irainek eragin dezaketen atzerakadaren adierazgarri.\nArgazkiak Pirineoetan asteburu pasa\nGehitu, 8 September, 2021 1 min read\nGehitu, 20 October, 2021 1 min read


Ozeanografia - Wikipedia, entziklopedia askea.\n(«Ozeanografo» orritik birbideratua)\nOzeanoetako hondoen sateli bidezko irudia.\nOzeanografia ozeanoez eta itsasoez, eta han bizi diren izakiez diharduen jakintzaren alorra da. Ozeanografiak munduko ozeano eta itsaso guztiak, ikuspegi guztietatik, aztertzea du helburu.\n2 Ozeanografiaren adarrak\n3 Ozeanografiaren eragina ekonomian\nXIX. mendean jaio zen zientzia gisa; hala, aurreneko ikerketak Challenger ingeles itsasontzian egin ziren 1872-1876 urteetan. Harrezkero, ikerketak sakonduz joan dira eta ozeanografia azterketak lau jakintza adarretan banatu dira: ozeanografia fisikoa, kimikoa, biologikoa eta geologikoa.\nOzeanografiaren adarrak[aldatu | aldatu iturburu kodea]\nOzeanografia fisikoak itsaso eta ozeanoetako uraren ezaugarri fisikoak ikertzen ditu: adibidez, uraren gazitasuna, tenperatura, presioa, dentsitatea eta ur masen higidurak (itsasaldiak eta urlasterrak) besteak beste.\nOzeanografia kimikoak itsasoko uraren ezaugarri kimikoak eta uraetan gertatzen diren erreakzio kimikoak aztertzen ditu: adibidez, eguratsak, sakonerak edo kostaren hurbiltasunak uraren osaketan duten eragina eta ozeanoen ziklo kimiko eta biokimikoak.\nOzeanografia biologikoak itsasoetako uretan bizi diren animaliak eta landareak aztertzen ditu eta inguruneko ezaugarri fisiko, kimiko eta geologikoekin zer lotura duten argitzen saiatzen da.\nOzeanografia geologikoak kostaldeko eta, batez ere, itsas hondoko egitura eta harriak aztertzen ditu; itsas hondoko bizkarrak (itsapeko mendilerroak) eta harrien beroa eta magnetismoa, esaterako. Azterketa horiek guztiak egiteko, itsasontzi eta itsaspeko bereziak erabiltzen dira, tresna bereziez hornituak, zundaz, radarrez, sonarrez, eta tresna elektronikoz, besteak beste.\nOzeanografiaren eragina ekonomian[aldatu | aldatu iturburu kodea]\nOzeanografia ikerketen ondorioz itsasoak ustiatu eta garrantzi handiko lehengaiak ateratzen dira itsas hondotik: eztainua, burdina, ikatza eta, batez ere, petrolioa eta gas naturala.\nBNF: 11932882b (data)\nFisika aplikatua eta diziplina-artekoa


Gernikako Gaudeamus Korala Austriako Olinpiadetan lortutako urrezko bi dominekin itzuli da Euskal Herrira\nGaudeamus Korala talde bizkaitarrak urrezko bi domina eta zilarrezko beste bat lortu zituen Austrian hilaren 9tik 19ra bitartean egin ziren Abesbatza Olinpiadetako bosgarren edizioan. Bi taldetan banatutako 8 eta 20 urte bitarteko haurrek hiru kategoriatan parte hartu zuten: Erlijiosoa, Polifonia eta Haur Polifonia. Gogor saiatu dira gernikarrak hain maila handiko ekitaldiraino iristeko, baina emaitza ere handia eta 'oso ona' izan dela aitortu du abesbatzako zuzendari Julia Foruriak.\nNazioartean ospe handia duen San Fermin jaiaren ospakizunak mirespena jasotzen jarraitzen du munduan zehar, besteak beste Diasporan dauden euskal etxeei esker. Chascomuseko Zingirako Euskaldunakek, adibidez, santua euskal dantza erakustaldi batekin omendu zuen. Ekitaldian Aurreskua, San Migel eta Ezpatadantza bezalako dantzak ikusi ahal izan ziren eta jaia girotzeko zapi gorri tradizionalak salgai jarri zituzten Txikien Amen Taldekoek.


ADOREA | Noaua Kultur Elkartea\nHemen zaude: Hasiera » Sailkatu gabea » ADOREA\nZure denbora mugatua da, beraz ez alferrik galtzera utzi beste pertsona baten bizitza bizitzen. Ez utzi besteen iritzien zaratekin zure barneko ahotsa isiltzen. Eta, garrantzitsuena honako hau da: izan adoretsu zure bihotzak eta senak esaten dizuna egiteko.\nSTEVE JOBS Apple-n sortzailea izan zen, eta nazioartean enpresaririk ezagunetako bat ere bai. Honako liburu hau argitaratu zuen, eta gaztelerazko itzulpenean honako izenburu hau du liburuak: Yo, Steve Jobs: sus innovadoras e inspiradoras ideas en sus propias palabras.\nJende asko hartzen duen gaitz handienetako bat da: besteen onarpenaren beharra. Ez gustatua izatearen beldurra, gustukoa ez izatearena, seinalatua izatea. Ez da erraza gizarte konbentzionalismoak nahiz familia-presioak bazter uztea, baina berebizikoa da norberak zoriontsu izan nahi badu eta desio duen bizitza eraiki nahi badu. Steve Jobs-ek argi zuen: “Egunero ispiluan begiratzen dut neure burua eta galdetzen diot neure buruari: gaur nire bizitzako azken eguna izango balitz, gaur egingo dudana egin nahiko nuke? Erantzuna “ez” bada bata bestearen atzetik egun gehiegitan, badakit zerbait aldatu behar dudala”. Badago modu bat jakiteko zure bizitza ongi bideraturik dagoela. Askotan errepikatzen baduzu “azkenean ostirala da” edo “uff, bihar astelehena”, badago zerbait ez dabilena ongi.\nHausnarketa: 1etik 10era, zein da zure asebetetasun-maila zure lanean?\nIkasten eta hobetzen segitu nahi baduzu, honako liburu hau gomendatzen dizut:\nVilaseca, Borja, ¿Qué harías si no tuvieras miedo?, Conecta, Barcelona, 2013.


Henar Etxeberria (nutrizionista): "Behobia aurretik, pastaz gain barazkiz, haragiz eta frutaz bete behar dugu gorputzeko depositoa" - Nafarroa - euskalerriairratia.eus\nHenar Etxeberria (nutrizionista): "Behobia aurretik, pastaz gain barazkiz, haragiz eta frutaz bete behar dugu gorputzeko depositoa"\nEuskalerria Irratia 2019-11-04 08:45\nBehobia Donostia herri lasterketa handiaren atarian, korrikalarien prestaketari heldu diogu Euskalerria Irratiko Metropoli Foralean. Henar Etxeberria kirolarien nutrizionistak hainbat mito desmuntatu eta gomendio interesgarriak eman dizkigu. Igandean pattalaldirik ez izateko gakoa, astean zehar depositoak ongi betetzea eta egunean bertan hidratazioa ez ahaztea izanen da.\n"Makarroiena mito bat da" azaldu du Metropoli Foralean Henar Etxeberriak, "hidratoak beharrezkoak dira baina makarraoi gaindosia egitea ez da gomendagarria. Behobia aurreko astean garrantzitsua da depositoak ongi betetzea, arroza, pasta noski baina barazkiak, haragia eta fruta ezin ditugu ahaztu".\nLasterketan bertan, hidratazioari berebiziko garrantzia eman dio Henar Etxeberria nutrizionistak, "Lasterketa luzea da, denbora asko egonen gara gorputzari ariketa eskatzen beraz etengabe edan behar dugu" azaldu du "Ezin ditugu pasatzen utzi antolakuntzak eskeintzen dizkigun edari postuak". Eta behin helmugara helduta, gorputzak pintxoak eskatzen badizkigu ere, errekuperaketa ona egiteko, karbohidratoen eta berriz ere, likidoen garrantzia azpimarratu du Etxeberriak.\nBukaeran gomendioa luzatu die Behobia Donostian arituko diren korrikalariei: "Gozatu lasterketaz, gozatu giroaz, baina gelditu behar bazara, ez izan dudarik, gorputzak ezin duenean, gelditzea da onena".


Lidergoko Bazkaria Olga Cuencarekin | Deusto Agenda\nLidergoko Bazkaria Olga Cuencarekin\nDeustok eta ICADE Business Schoolek atsegin handiz gonbidatzen zaitu Deusto Business Schooleko Bazkarien beste edizio batera, eztabaidarako foro egonkorra da, eta enpresetako zuzendari, politikari eta profesional ospetsuek hartzen dute parte.\nEkimenaren helburua da parte hartzen dutenek hurbiletik ezagutzea garrantzi publiko eta ekonomikoko erakundeen arrakastako kasuak eta enpresa errealitateak.\nLaneko bazkari formatua harturik eta enpresa handietako parte hartzaile-zuzendariak entzule izanik, hizlariek haien lanbideko eta bizitzako esperientzia partekatzen dute konfidentzialtasun giroan.\nMedikuntza eta Kirurgiako lizentziaduna da UBn (Universitat de Barcelona) eta Psikiatrian espezializatua Pierre-et-Marie Curie Unibertsitatean (Paris VI). 1988an, Osasun arloko Komunikazioan sartu zen, eta, garai hartan, harreman publikoetako lehen enpresa zen munduan eta Espainian. Konpainiako zuzendari eta bord-eko kide izatera iritsi zen Espainian.\n1995ean, Llorente & Cuenca (orain LLYC) sortu zuen Jose Antonio Llorenterekin batera. Ekintzaile, enpresaburu eta komunikazio-aholkulari izateaz gain, 2002an Psikiatriako Ikasketa Aurreratuen Diploma (DEA) lortu zuen Madrilgo Unibertsitate Konplutentsean. 2013an, Madrilgo Sendagileen Elkargo Ofizial Prestuaren birziklapen mediko Integraleko 9. programan hartu zuen parte, eta 2014an Familia eta Komunitateko Medikuntzako mediku gisa jardun zuen Osasun Sistema Nazionalean.\nAzken urteotan, hainbat jarduera egin ditu komunikazioaren mundutik kanpo eta dimentsio publikotik urrun. Hain zuzen ere, Cuenca oso lotuta dago artearen munduari, eta argazkilaritza eta bideo-artea, eskultura eta pintura praktikatzen ditu. Hala, 2019ko urtarrilaren 8tik otsailaren 9ra bitartean, Madrilgo Estampa galerian, “Between the light and the line” bakarkako lehen erakusketa egin zuen, 28 argazki eta hamaika eskultura erakutsi zituen.\nAlmuerzo de liderazgo , dbs , Deusto Business School , Enplegua eta Ekintzailetza , Enpresa eta Industria , icade , Madrid , olga cuenca , Madrilgo Egoitza\nMahai ingurua: Genero ikuspegia Giza Baliabideen kudeaketan


Uberan - Euskal Idazleen Elkartea - Patri Urkizuren 50 urteko ibilbidea osorik sarean\nPatri Urkizuren 50 urteko ibilbidea osorik sarean\nPatri Urkizu idazle eta ikerlariak bere obra osoa jarri du osorik sarean, larunbatean Lezon aurkeztutako "patriurkizu.eus" webgunean. Ez da edonolakoa guztion eskura jarri duen ondarea; berrogei urtez ondare garrantzitsua osatu du, hala fikziozko idazle nola ikerlari modura.\nLezoko Gezala auditorioan aurkeztu zuten pasa den larunbatean Patri Urkizuren obra osoa guztion eskura jarri duen "patriurkizu.eus" webgunea. Ordubete inguru iraun zuen aurkezpenak, egileari babesa edo interesa agertu nahi zioten entzuleekin beteta zegoen aretoan. Patri Urkizuk bi lagun izan zituen alboan aurkezpenean: Lander Zurutuza liburuzain eta historiagilea, eta Patxi Intxaurrandieta irakasle ohi eta musikologoa, egilearen lagun eta webgunea sortzerakoan laguntzailea.\nZurutuzak berehala utzi zuen argi webgunearen dimentsioa: "Patri Urkizuk liburuz beteriko kamioi bat guztioi oparitu baligu bezala da". Intxaurrandietak, berriz, webgunearen erraiak azaldu zituen, atalez atal, umorez eta zehaztasunez: hainbeste zen webgunearen edukiez komentatu beharrekoa, aurkezpena luzatu eta Urkizuk berak, azkenean, laburtu behar izan zuela prestatua zuen hitzaldia.\nPatri Urkizu idazlea, Patri Urkizu irakurlea, Patri Urkizu idazlea... eta, batez ere, Patri Urkizu pertsona, eta Patri Urkizu euskal kulturaren pasarte historiko askoren lekuko zuzena. Horren guztiaren isla da webgunea: egilearen biografia laburraz gain, bere bizitzako pasarte esanguratsuen argazki bilduma, euskal kulturaren ondare ere badirenak. Haiengandik hurbil, autobiografia argitaragabea: Besteak eta neroni, 600 orrialdeko dokumentua.\nPatri Urkizu, Lander Zurutuza eta Patxi Intxaurrandieta Lezon, aurkezpenaren ostean.\nLan argitaragabeak ere opari\nPatri Urkizuren ibilbide osoko lanak osorik irakurri daitezke webgunean bertan, edo PDFan deskargatu. Orain arte argitaratutako lanen artean aniztasuna da nagusi: poesia, narrazioa, teatroa, saiakera, itzulpenak... Irakurleak luze nabigatu dezake ondare horretan guztian, eta zeharbide gisa katalogatu ere egin dute guztia atal honetan.\nEz hori bakarrik, egileak berak argitaragabeko 24 lan ere jarru ditu eskuragarri, hauen artean ere, aniztasuna nagusi: ikus HEMEN.\nAipatutakoez gain, aipatzekoak dira "Euskal hizkuntzaz" idatzitakoek ere beren atal propioa dutela, eta egileari sakonean egin izan dizkioten sakoneko elkarrizketak ere estekatu dituztela "Ikus-entzunezkoak" atalean.\nIkus gehiago OARSOALDEKO HITZAn.\nAurkezpena Gezala auditorioan.


Arabako Errioxako olioari babesa emateko elkartea sortu dute - Arabako errioxa - Alea.eus\nDaniel Sanz 2017-02-06 16:54\nAste gutxi batzuk falta dira, gainera, aurtengo uzta biltzeko, eta olio ekoizleak datu ofizialen zain badira ere, aurreikuspenak ez dira batere onak, udazkeneko euri eskasarengatik. Batez ere, Moredan, Lantziegon eta Oionen euria faltan bota dute. Izan ere, udalerri horietan egiten dute nagusiki eskualdearen olio-ekoizpena.\nHiru herri horiek ez dira bakarrak, ordea. Orotara, Kuadrillako olioaren ekoizpenerako 120 hektarea erabiltzen dituzte. 400.000 kilo oliba biltzen dituzte urtero olioaren produkziorako eta ekoizpen prozesuaren ondoren, 85.000 litro olio lortzen dituzte.\nEkoizpen ekologikoari dagokionez, zortzi dira Arabako Errioxan dauden oliba ekoizleak.\nEkonomia Arabako Errioxa Lantziego


BIZKAIKO FRISOI ARRAZAREN XV. TXAPELKETA Lorra, Nekazaritza eta Abeltzainen Zerbitzuak. Servicios Agrícolas y Ganaderos\nLorra, Nekazaritza eta Abeltzainen Zerbitzuak. Servicios Agrícolas y GanaderosBerriakBIZKAIKO FRISOI ARRAZAREN XV. TXAPELKETA\nBIZKAIKO FRISOI ARRAZAREN XV. TXAPELKETA\nHasiera-data: 2016ko abenduak 4\nAmaiera-data: 2016ko abenduak 4\nSustatzaileak: Gordexolako Udala, Bizkaiko Foru Aldundia.\nDeskribapena: Datorren abenduaren 4an, Gordexolako nekazal azokaren barnean, Andres Deuna eta Inmakulada jaia dela eta, udaletxeak ekitaldi hau antolatzen du. Gordexolan Bizkaiko Frisoi arrazaren XV. Txapelketa ospatuko da, Bizkaiko eta Gipuzkoako abeltzainen partaidetzarekin.\nEa eguraldiak laguntzen digun eta txapelketa honetaz gozatzeko aukera dugun, halaber, azokaren barnean dauden beste ekitaldiez ere, adibidez, erakusketa, baserriko gaien erakusketa eta salmenta, enkarterriko asto erakusketa, tokiko abere erakusketa, nekazaritzako makinariaren erakusketa, eskulangintza azoka, etabar…


13 Ekozinemaldia - Nafarroako Filmoteka\nEkozinemaldia Ekologistak Martxan eta Mugarik Gabeko Ingeniaritza taldeak TRADENER (Energiaren Trantsizio Demokratikoa) proiektuaren barruan antolatutako zinema eta zor ekologikoaren jaialdia da. Oraingoa 13. Edizioa izango da eta Euskal Herriko 13 herri eta hiritan ospatuko dugu. Nafarroako Filmotekan martxoaren 27an eta 28an egingo dira saioak.\nEkozinemaldiaren helburua herri bakoitzaren egoera eta borroka ezagutaraztea da, elkartasunaren eta erresistentziaren ereduak gurera ekar ditzaten, gure artean dauden beste espeziekiko mundu bizigarriago eta justuago bat sortzeko helburu bakarrarekin.\nEkimen honekin hasi ginenetik, ikus dugu dokumentala dela kasurik berehalakoenak hurbiltzeko bidea eta jaialdi bat horiek erakusteko eta partekatzeko aukerarik onena. Hala, Lur Planetaren egoera tamalgarriaren berri ematen duen ikuspegi zabalagoa ematen saiatzen gara, baina batez ere guregandik urrun dauden komunitate eta tokienak, irauteko euren ahaleginena eta alternatiba bat sortzeko ahaleginak ere.\nEkoZinemaldiari buruz gehiago jakiteko (http://ekozinemaldia.blogspot.com/)


Gizarte- eta lurralde-manifestua COVID-19\nGIZARTE- ETA LURRALDE-ERREALITATEAREKIN BAT DATORREN KONFINAMENDUAREN ALDEKO MANIFESTUA\nMartxoaren 14an xedatutako alarma-egoeraren ondorioz espainiar herritarrei ezarritako itxialdiak daukan helburua COVID-19ak eragindako nazioarte-mailako pandemiaren hedapenari aurre egitea da, pertsonen artean kutxatzea ahalbidetu lezaketen ukipen egoerak saihestuz.\nHori dela eta, 463/2020 errege-dekretuaren 7. artikuluak Espainiako Konstituzioak bere 19. artikuluan ezartzen duen pertsonen zirkulazio-askatasunerako oinarrizko eskubideari mugak ezartzen dizkio.\nHala eta guztiz ere, artikulu horrexek salbuespen sorta bat ezartzen du, betiere gobernuak sortu dituen eta erkidegoari zuzendu dizkion jardunbide egokien jarraibideen arabera, pertsonen artean bi metroko bitartea gordetzearen aldeko higitze-aukeren ezarpena bermatzen dutenak (banakakoen garraioa kolektiboaren ordez hobetsiz), baita lantokietan ere, ez baitirudi COVID-19a metro bat edo bitik gora transmititzen denik.\nHerriak jasan behar duen ezohiko emergentzia-egoeraren ondorioz zirkulatzeko askatasuna mugatzea derrigorrezkoa dela ulertzen dugun arren, behean sinatu eta lurralde-antolamenduan, ingurumenaren kudeaketan, hirigintzan, gizarte-garapen eta mugikortasun jasangarriaren eremuetan lan egiten dugun pertsona eta erakundeok, ondoren azaltzen ditugun adierazpenak plazaratu nahi ditugu, eta beharrezko diren neurriak ezar ditzaten eskatzen diegu agintariei:\n1. Itxialdi-neurriak Espainiako lurraldeen aniztasunari egokitu behar zaizkio, osasun-arrisku egoera objektiboa aintzat hartuz. Ez dira berdinak hirigune tinkoko, dentsitate txikiko hiriguneko, landa-guneko, edo landa-gune barreiatuko egoerak. Nahitaezkoa da biztanleria gorputz-jardueretan aritzen lagatzea baldintza horiek kontuan hartuta.\n2. Itxialdi-neurriak hartu dituzten gure inguruko herrialde guztiek, hasiera-hasieratik jo dute ontzat adin guztietako hiritarrek daukaten kalera edo eremu publikora irteteko eskubidea, bertan gorputz-jardueretan aritu ahal izateko, bai banan-banan, zein bizikide direnek osatutako talde txikietan, era ordenatu eta kontrolatuan, eta denbora bitartea mugatuta dutelarik.\n3. Sustatu eta indartu beharrekoak dira motorrik gabeko joan-etorri eta garraioak, bai banan-banakoak, zein bikoteka, edo bizikide direnenek osatutako taldean; oinez, bizikletaz, zein patinetez; hirigune eta landa-guneetan zehar joan eta etortzeko ibilgailu seguruak izanik, epe labur, ertain eta luzeko konponbide direlako, pilaketarik eragin ez, eta segurtasun-bitartea bermatu egiten dutelako.\n4. Landa-guneetan zein hirigune barnean eta inguruan kokatuta dauden bideak, bidexka seinaleztatuak, ibilbide berdeak, bidegorriak, erreka-ondoko zein kostaldeko ibilbideak, hirietako parkeetako bideak, osasun zirkuituak, etab. ez dira osasun publikoaren aurkako mehatxutzat jo behar, eta bai hiritarrek gorputz-jarduerak egin ahal izateko leku apropostzat, betiere kanpoan, etxetik hurbil, kontrolpeko era seguruan eta arduratsuan, eta segurtasun-bitartea gordeta burutzen direlarik.\n5. Pertsonen arteko kontaktuak noizean behin baino gertatzen ez diren biztanle gutxiko inguruetan, eta segurtasun bitarte handia bermatzen denean, biztanleek euren eguneroko jarduerei normaltasunez ekingo diete, gutxieneko babes-neurriak hartuta. Zereginok baserrietako beharrak biltzen dituzte: abeltzaintza eta ortu-lanak, hain zuzen ere, bai salmentarako direnak, baita norberak kontsumitzekoak ere.\n6. Agintariek jokabide eta prebentzio arau argiak ezagutarazi behar dituzte, derrigorrezkoak diren babeserako baliabide guztiak emanez (maskarak, adibidez), baita itxialdiak ezarritako mugen barruan hiritarrek duten joan-etortzeko askatasuna era zibiko eta arduratsuan gauzatzeari lehentasuna emanez ere.\n7. Hurbileko inguruneaz era mugatuan eta segurtasun-neurriak mugaraino eramanda gozatzeko aukerak, normaltasunera apurka-apurka itzultzen laguntzeaz gain, elkarreragiketa sozial handiagoak gertatuko diren beranduagoko uneetan beharrezkoak izango ditugun ikasketen eta funtsezko jarraibideen jabetzea ekarriko du. Eta ildo horretatik jarraituz, hiritarrei ere zera eskatu behar zaie: garai honi modu arduratsuan aurre egitea zein garrantzitsua den barneratu beharra daukatela, guztion onurarekiko konpromezu osoko testuinguruari eta gizarte-giroari bidea emanez.\n8. Geografia-informazioko teknologien erabilera (SIG, APPak) hiritarren eta agintarien zerbitzurako lanabes egokia izan daiteke hurrengo aste eta hilabeteetan gertatuko diren itxialdia bukatzeko ekintza eta gidalerroak diseinatu ahal izateko. Mapek lurralde bakoitzeko osasun-datuen eta datu sozio-ekonomikoen araberako berariazko neurriak ezartzea ahalbidetzen dute.\n9. Zirkulatzeko eta ingurumenera heltzeko askatasuna mugatzeak oinarrizko eskubideak mugatu egiten ditu, eta, horrez gain, hiritarren konfinamendu luzeak adin guztietako pertsonen osasun fisikorako eta psikologikorako arrisku handia dakar. Horregatik, derrigorrezkoa da itxialdi-neurriak era neurtuan ezartzea, alderdi batetik lurraldearen, populaketaren eta higitzeko baliabideen egiturekin lotutako arrisku-egoera objektiboak kontuan hartuta, eta bestetik, pandemiaren larritasunaren garapenari begiratuta ere.\nManifestu honen sustatzaile eta sinatzaileak:


"Jokalari guztien indarrak ekarri du gure kirolak aurrera egitea" - Nafarroako Hitza “Jokalari guztien indarrak ekarri du gure kirolak aurrera egitea” – Nafarroako Hitza\n“Jokalari guztien indarrak ekarri du gure kirolak aurrera egitea”\n2019, maiatzak 31 Elkarrizketak 316\nKontent, baina oporrak hartzeko irrikan. Halaxe da Osasunako kapitain Mai Garde (Iruñea, 1987). Balentria egin du taldeak, Bigarren Maila irabazi baitu, hiru urteko bidea egin eta gero. Datorren sasoian, sortu berri duten Lehen B Mailan ariko dira nafarrak.\nZaleen txaloak jaso dituzue asteburuan, Sadarren, gizonen taldeko jokalariekin batera. Eskertzen dira horrelakoak?\nBai. Sasoia hagitz polita izan da guretzat; taldearentzat, oro har, denboraldi hagitz ona izan da, eta orain dagokigu egindako lanaren aitortza jasotzea. Hori eskertzekoa da beti.\nSasoia biribila izan da Osasunarentzat. Espero zenuten horrela amaitzea hasi zenutenean?\nUste dut hainbat gauzak egin dutela bat. Azken urteotan gauzak ongi egin ditu taldeak, nire ustez, eta erein duen hazi hori loratu egin da. Uste dut zaila izanen dela oraingoaren pareko bertze sasoi bat egitea. Gizonen taldea Lehen Mailara itzuli da, eta gu igoera lortzekotan izan gara. Emakumezkoen bigarren taldeak lortu du: Bigarren Mailara igo da. Osasunak hagitz urte txarrak izan ditu, baina Taxoaren lan ona egiten hasi dira, eta horren emaitza ari gara zelaian ikusten.\nLehen Mailara igotzea lortu ez izanaren arantza baduzue?\nBai. Igotzeko lehiara iristea lortu genuen, eta, noski, helburua igotzea zen. Baina uste dut egindakoari duen balioa eman behar diogula. Taldearen helburua ez zen liga irabaztea ere. Lehen lau onenen artean sailkatzea zen gure xede nagusia, eta sasoia hasi zenean esango nuke denek uste zutela laugarren izanen ginela, gehienez ere. Talde gaztea da, ia denak gara etxeko jokalariak, eta talde profesionalen aurka aritzea egokitu zaigu, guk lortu dugun postuan egoteko helburuarekin osatutako taldeen aurka, alegia. Tristatu gintuen igotzeko lehia horretako finalera iritsi ez izanak, baina uste dut orain, denbora pixka bat pasatu eta gero, egindako guztiaz ohartzen ari garela.\nIgoera lortu ez izanak ilundu du urte osoko lana, neurri batean?\nUste dut igoera lortzeko finalean sartu ez izanak guri eta zaleei erakutsi digula lortu duguna benetan garrantzitsua izan dela. Agerian gelditu da zer zaila zen aurrean genuen erronka, eta uste dut horrek ekarri duela, azkenean, sasoi osoan egindako lan horri benetako aitortza egitea. Ohartu gara sekulako lana egin dugula, eta argi dut kontent egon behar dugula. Faboritoen aurka irabazi dugu sasoi honetan, eta uste dut jendeak ikusi duela lortutakoa zenbateraino den garrantzitsu.\nZuek dakizue zein den egindako ahaleginaren neurria.\nNik orain arte egindako lan guztiaren garrantzia nabarmendu nahiko nuke. Ez bakarrik oraingo sasoikoa. Hainbat urtez bazterrean gelditu da emakumezkoen futbola Nafarroan. Garai batean, Lagunak taldea izan zen nagusietako bat, baina arazo ekonomikoek eragin zioten. Orain gutxi batzuk dugu Osasunan aritzeko aukera, baina jokalari guztien lana eta ahalegina eskertu nahiko nuke nik, talde guztietan behin eta berriz saiatu diren emakumeen indar horrek ekarri baitu gure kirolak aurrera egitea.\nEmakumeen kirolaren arazoetako bat da babesik eza?\nBai, babesik eza arazo handia izan da guretzat. Orain arte, emakume anitzek kanpora joan behar izan dute futbolean aritzeko, hemen ez zegoelako aukerarik. Gutxik egin dugu hemen gelditzeko apustu hori. Uste dut helburutzat hartu behar dugula jokalariek hemen aritzeko aukera izatea, eta ez izatea ezinbertzekoa kanpora joatea.\nGauzak aldatzen ari dira?\nArgi dago emakumezkoen futbolak gora egin duela, eta uste dut egoera horrek ez duela atzera-bueltarik. Aurrera baino ez dugula eginen. Duela hainbat urte, ziurgabetasunak jota izaten ginen jokalariok, taldeak desagertzeko beldurrez ere bai. Osasunan ere hori gertatu zen. Taldea osatu, baina bertan behera utzi zuten. Argi dut orain hori gertatzea anitzez ere zailagoa litzatekeela; emakumezkoen futbolak bere bidea egin nahi du, eta horretan ari da. Gizartean gertatzen ari denaren isla da kirolaren esparrua, nire ustez: emakumeok rol gero eta nabarmenagoa bete nahi dugu arlo guztietan. Anitz dugu egiteko, baina ari gara gauza handiak lortzen.\nOraindik ere, kirola eta emakumezkoen kirola bereizten dira. Zaila da etiketa hori kentzea?\nOrain arte ez ginen existitu ere egiten, eta, egia erran, etiketa gutxienekoa da, niretzat. Inportanteena da taldeek gure aldeko apustu sendoa egitea. Ezin dugu ahaztu duela hiru urte sortutako talde bat dela gurea. Bide onean garela uste dut, baina argi izan behar dugu erronka handia dugula aurrean, urratsez urrats egin behar dugula aurrera. Uste dut ezin ditugula gizonen eta emakumeen kirolak parekatu. Futbolean, adibidez, gizonen taldeek mugitzen duten diruak ez du deus ikustekorik gure errealitatearekin. Ezin da alderatu, inondik inora. Eta ez dugu hori egin nahi. Orain, gure kasuan, gizonen taldearen beharra dugu. Helburua da gure kabuz eustea.\nEta zein da hori lortzeko gakoa?\nGako anitz daude. Hedabideetan tokia izatea garrantzitsua da; garrantzitsua da gu ere Sadarren aritzea; gure lana ikusgarri bilakatzea da kontua. Zelaiak betetzen ari gara, eta horrek erakusten du zaleen interesa pizten dugula. Babesa behar dugu, handitzen jarraitzeko.\nEtxekoen babesa izan duzu?\nBai. Ahizparekin hasi nintzen, Atarrabian. Entrenatzeko aukera genuen, baina ez ziguten uzten partidak jokatzen. Izkoren garaian Osasunara etorri nintzen, baina taldea bertan behera utzi zuten. Orduan, Lagunak taldearekin aritzeko aukera izan nuen, Lehen Mailan. Orain, egoera bertzelakoa da Osasunan. Futbolera itzultzeko nire aukera izan da. Sasoia ez da amaitu, gainera. Nafarroako Kopako finala dugu, ekainaren 9an, Castejonen.\n« Babesa etiketa bilakatuta\nArtea itsasoak garbitzeko »


Hasiera » Tokiko Direktorioa» Udalerriari buruzko informazioa» Araba» Zigoitia\nIzen ofiziala: Zigoitia\nAzalera: 102 Km²\nArabako lurralde historikoaren iparraldean dago Zigoitia, Zuia eskualdean, hain zuzen. 17 herrixkek osatzen dute udalerria, eta horietatik Gopegi eta Ondategi dira garrantzitsuenak. Gainera, azken hori da Zigoitiko auzoburua.\nGorbeiako Parke Naturalaz gozatzeko aukera paregabea eskaintzen du Zigoitiak.\nZigoitiako datu estatistikoak


kritiken hemeroteka » Harrien musika\nHarrien musika Felipe Juaristi / El Diario Vasco, 1999-01-30\n“Harrien lauhazka” da Iñigo Aranbarrik kaleratu duen azken liburua. Aurrekoak, gogora ditzagun, “Jonas Poisson” eta “Dortokak eta Elurrak” izan ziren. Zail fama eman zioten liburu horiek Iñigo Aranbarriri, baina aitortu beharra dago aberatsak zirela metafora eta irudietan, erreferentzia asko, poeta eta poesiamodu askoren oihartzunak zekartzatela. Ezberdina da azken hau. Ilunetik argira egindako bidaia balitz bezala.\nHala ere, badu liburu honek aurrekoek ezaugarritzat zutenik ere, giroa da, hitzak dira, han eta hemen errepikatzen direnak, gai batzuk ere han eta hemen azaltzen dira temaz eta indarrez. Baina musika, esaterako, ezberdina da.\nGaur egun egiten diren poesiamodu guztien artean, bi dira, egiturari eta teknikari dagozkionean, nabarmenenak. Batak bertso bakoitza indartzen du, kadentzia eta erritmo berezia lortzen ahaleginduz. Beste batek, poesiaren helburu, poesia biribila egitea du, hasiera eta bukaera izango duena. Bigarrena, normalean, diskurtso narratiboan erortzen da eta erritmoari eusten badio ere, poemak askotan azalean irabazten duena galtzen du sakonean. Lehenak gehiago begiratzen dio barne-diskurtsoari.\nHorrelakoa da Iñigo Aranbarriren liburu hau. Erritmoa du handia, musika berea. Iñigo Aranbarrik irakurtzeko egin zuela esan zuen, baina, nire ustez, irakurtzeko ez ezik, gogoeta egiteko poemak ere badira. Batzuk oso narratiboak diren arren, gehienetan, errepikak eta paralelismoak, guztiz giro poetikoa ematen diete poemei, kantak balira bezala. Aurreko liburuetan bezala, poema sozialak, edo politikoak, ere sartu ditu oraingoan. “Behan itzultzen” izenekoa, estaerako, oso polita da.


Urtarrilaren 30eko greba orokorra babesten duen ebazpena onartu du udalbatzarrak - Orioko Udala\nUrtarrilaren 30eko greba orokorra babesten duen ebazpena onartu du udalbatzarrak\nAlbisteak Urtarrilak 28, 2020\n2019ko abenduaren 26ko udalbatzarrak EH Bilduk aurkeztutako ebazpen-proposamena onartu zuen (ikusi udalbatzarraren akta). Ebazpen horren bidez, udalbatzarrak atxikimendua adierazi zion ostegun honetarako deitutako lan, pentsio eta bizitza duinaren aldeko grebari.\nHau da udalbatzarrak onartutako ebazpenaren testua:\nLAN-PENTSIO-BIZITZA DUINA. URTARRILAK 30, GREBA OROKORRA\nLan-pentsio-bizitza duinaren aldeko greba babesteko ebazpen-proposamena.\nDuela sei urte, sindikatu eta eragile sozial ugarik herritarren eskubide sozialak biltzen dituen Karta osatu zuten, prozesu parte-hartzaile baten bidez. Orduz geroztik eskubide horien aldeko ekimenak antolatu dituzte.\nBestetik, Hego Euskal Herriko pentsiodunen mugimenduak bi urte daramatza pentsio duinen alde astero mobilizatzen; bide horretan, pentsioen eremuaz gaindi, modu zabalagoan “planto” egiteko beharra plazaratu dute, beren aldarrietatik harago joateko asmoz.\nOrain, aipatutako planteamenduaren haritik, mugimendu bien arteko konfluentzia gertatu da —pentsiodunen eta Euskal Herriko Eskubide Sozialen Kartaren artekoa, alegia— lan-baldintza, pentsio eta bizitza duinen aldeko borrokari aurre egiteko.\nKonbentzimendu hirukoitz batek batu ditu: batetik, pentsioena denon afera da, oraingo pentsiodunena nahiz etorkizunekoena; bestetik, lan-baldintza duinen aldeko borroka ezinbestekoa da; azkenik, eskubide sozialak bermatu behar dira. Finean, bestelako eredu sozio-produktiboa eraiki behar dugu, bizitza erdigunean jartzeko, zaintzari eta planetaren jasangarritasunari lehentasuna emanez.\nEzarriak dituen ardatz nagusiekin bat egiten dugu, alegia: aberastasunaren birbanaketa, sektore publikoaren lidergoa, eskubideen unibertsaltasuna, euskararen normalizazioa, lurraldeen arteko oreka, jendartearen beharren araberako antolakuntza (lehen sektorea, azpiegiturak, merkantzien eta garraio sektorea...).\nHorregatik, Euskal Herriko Karta Sozialak pentsiodunen mugimendurekin batera adostu duen Aldarrikapen Taularekin bat eginez, ondorengo ebazpen-proposamena aurkezten dugu.\nHoriek horrela, Orioko Udalak\n1.- Lan, pentsio eta bizitza duinaren aldeko grebari atxikimendua adierazi nahi die.\n2.- Lan, pentsio eta bizitza duinaren aldeko greba egin ahal izateko erraztasunak emango dizkie erakundeko langileei.\n3.- Euskal Herriko Karta Sozialak pentsiodunen mugimenduarekin batera adostutako Aldarrikapen Taularekin bat egiten du, eta horregatik\n3.1. Madrilen osatuko den Gobernuari eskatzen dio:\n2011 eta 2013ko erreformetan onetsitako pentsio-murrizketak indargabetzea.\nZapateroren eta Raxoiren lan-erreformak bertan behera uztea.\nPresazko izaeraz Gizarte Segurantzaren eta Enplegurako Politika Pasiboen gaineko eskumenak transferitu ditzala.\n3.2. Gasteizko Jaurlaritzari eta Nafarroako Gobernuari eskatzen die:\n1.080 euroko gutxieneko pentsioa ezartzeko neurriak presazko izaeraz ezar ditzatela.\nHileko 1.200 euroko gutxieneko soldata ezartzeko neurriak abiatu ditzatela.\nHitzarmen kolektiboetan ultraktibitate mugagabea eta herrialdeko hitzarmenen aplikazioa estatu mailako hitzarmenen gainetik lehenetsiak izan daitezen sustapen-lana egin dezatela.\nLanera bizirik itzultzeko eskubidea bermatzea.\nLan Ikuskaritzako plantillak handitzea, Europar Batasunekoekin parekatu arte, eta lan-istripuen eta laneko gaixotasunen aurkako ekintza-planak abiatzea.\nLan-harremanetarako eta babes sozialerako esparru propioaren aldeko neurriak abiatzea.\n3.3. Erkidego eta Lurraldeko Gobernuei eskatzen die:\nGizon eta emakumeen arteko soldata-arrakala eta pentsio-arrakala amaitzeko neurri zehatzak aktibatu ditzatela.\nEnplegu egonkorra sustatzea eta kontratazioan ematen den iruzurra zigortzea.\nSoldata gutxitu gabe lanaldia 35 ordura jaisteko neurriak abiatzea.\nBereziki emakumeei ezartzen zaizkien lanaldi partzial inposatuak ezabatzea.\nZerbitzu publikoak garatzea, ezarritako murrizketak atzera botatzearekin batera.\nKontratazioan sexuaren, jatorriaren, ideologiaren, sexu-identitatearen, aniztasun funtzionalaren edo ekonomia-jardueraren araberako diskriminaziorik egingo ez dela bermatzea.\nKlausula sozialak ezartzea administrazioko kontratazio guztietan.\n4.- Orioko Udalean adostutako ebazpen hau Eusko Jaurlaritzari, Nafarroako Gobernuari, Lurraldeko Gobernuari eta Euskal Herriko Karta Sozialari helaraziko zaie.


Elika Elikagaien Segurtasuna | Kataluniako herritarrek Patulinaren aurrean duten esposizioaren ebaluazioa – ACSA 2013 - Elika Elikagaien Segurtasuna\nBidaltze data 16 maiatza, 2013\nACSAk ebaluatu egin du Katalunian 2008 eta 2009 bitartean kontsumitutako elikagaietan dauden mikotoxina nagusiekiko esposizioa gizakientzat duen arriskua. Argitalpen berri horrek Patulinaren aurreko esposizioa lantzen du eta osatu egiten ditu B, G eta M1 aflatoxinei, B1 eta B2 fumonisinei eta A okratoxinari buruz jada argitaratutakoak.\nSagar-zukuaren eta sagarrez eginiko elikagaien 262 laginen artean, patulina, nagusiki, sagar-zukuan (% 42,3) eta sagarrez eginiko haurrentzako elikagaietan (% 33,9) aurkitu zen. Sagarrez eginiko elikagai solidoetan, aitzitik, % 5,2 besterik ez zen atzeman. Alabaina, gehienezko balorea eta positibo eman zuten laginen batez besteko altuena azken kategoria horretakoak dira., nahiz eta indarrean dagoen legeriak ezarritako gehienezko mugen azpitik dauden.\nAintzat hartuta sagarrez eginiko elikagai eta edarien Kataluniako herritarren kontsumoari buruzko datuak, dieta bidezko patulinarekiko esposizio zenbatetsia herritar taldeentzat EITaren, oso azpitik dago, minberena den eta sagarrez eginiko produktuak gehien kontsumitzen dituen taldea barne (jaioberriak, 95eko pertzentilarekin).\nBeraz, ACSAk ezarri du patulina mikotoxinarekiko esposizioari lotutako arriskua ez dela osasun publikoko arazoa Kataluniako herritarrentzat.\nEbaluazioa: Patulinarekiko esposizioa Katalunian


Loza: «Gerturatzea ez da onura bat» | Politika | Berria\nLoza: «Gerturatzea ez da onura bat»\nGobernuaren ordezkariak dio presoek ez dutela baldintzarik bete behar hurbilketarako\nJesus Loza. JAIZKI FONTANEDA / FOKU\nEuskal presoak «progresiboki eta indibidualki» Euskal Herrira «gerturatzearen» alde agertu da berriro Espainiako Gobernuaren EAEko ordezkari Jesus Loza. Gerturatzeko orduan lehentasuna izan behar dute, haren ustez, odol deliturik ez duten eta ezarritako espetxe zigorraren zatirik handiena betea daukaten presoek, gaixorik daudenek eta 70 urtetik gorakoek. Hala azaldu du Lozak Vocento taldeko egunkariek atzo argitaratutako Espetxe politikaren berbideratzea artikuluan.\nLozaren arabera, Espainiako Estatuak «zuhurtziaz» egin behar du gerturatzea, eta ETAren biktimek ematen diren pauso guztien berri izan beharko dute. Iritzi artikuluan nabarmendu du hurbilketa «legezkoa» dela —«urrunketa garai batean izan zen bezala»—, ez dela «espetxe onura bat» eta presoek ez dutela «baldintza berezirik» bete behar neurri hori aurrera eramateko.\nBeharrezkoa iruditu zaio ETA desegin ondoren espetxe politika «berbideratzea», uste duelako aldaketa horrek mesede egingo diola «bizikidetzari». «[Espetxe politikaren] Helburu operatiboa berbideratu behar da; terrorismoaren aurkako politikaren parte izatetik bizikidetza politikaren parte izatera igaro behar da». Horretarako, Lozak proposatu du presoak «gizarteratzeko» xedea izatea, eta Langraiz bidearen garrantziaz idatzi du du, «garai berrietarako esperientzia oso baliagarria delako».\nEuskal presoek espetxe onurak izateko —hirugarren gradua edota baldintzapeko askatasuna—, Lozak dio estatuko legediak zehazten dituen baldintzak bete beharko dituztela. Baldintzok zeintzuk diren gogoratu du: presoek espetxe zigorraren gutxieneko zati bat beteta izatea, eta iraganarekiko jarrera «autokritikoa» agertzea. Azpimarratu du gizarteratzeko erabakia presoarena baino ez dela, eta ohartarazi bide hori hartzea erabakitzen ez dutenek ez dutela espetxe onurarik izango. Sorturi eskatu dio laguntzeko presoei autokritikaren bidean.


Pausoz pauso | Gizartea | Berria\nHilabete ilunak pasatu dira gizarte osorako eta ez dirudi datozenak argiago izango direnik. Sektore gehienak porrot ekonomikoaren kontra gogor ari dira baina, zoritxarrez, askok ezin izango dute gerra hau irabazi. Bizitza aurrera doa eta, bitartean, herriak itxita, negozioak jarduera gabe eta konfinamendu berri baten mehatxuak atean joka.\nEz dut uste izurritean murgilduta egonda hurrengo pandemiaren prebentzioan aritzea egokiena denik. Ereduak aldatu behar dira gizarteak eta populazio zaharra aldatzen doalako, baita kalitatezko zainketak nahitaezkoak ikusten ditugulako ere gehiengoek; beraz, ez dira ereduak pandemiaren ondorioz aldatu behar, ezta hurrengo pandemia ekiditeko ere. Gainera, lotsagabea iruditzen zait momentu hau aprobetxatzea norberaren eredua ezartzeko, egoitza jakin batzuen kontra joateko edo etekin politikoa lortzeko. Amaitu dezagun izurrite hau eta, orduan bai, aztertu ditzagun zeintzuk izan diren egindako akatsak, joera politiko jakinik gabe, eta beti zaharren bizi kalitatea hobetzeko asmoz. Hori gertatzen den bitartean, zahar-etxeetan bakartze egoera, prebentzio neurri gogorrak, bisita urriak, beldurra eta langileak jo eta ke zaharrak seguru mantentzeko. Egin dezagun bide hau beste ibilbide guztiak bezala, pausoz pauso.